Το χειμωνιάτικο γλυκοχάραμα, υγρό κι απαλό, ξεπρόβαλε και χρωμάτισε την πλάση με πορτοκαλιές αχτίδες. Ο ήλιος έμοιαζε με αγουροξυπνημένο άρχοντα, απρόθυμος να χαράξει, μα χαμογελαστός κι αγλαός, έτοιμος να βασιλέψει. Ο κυρ-Φάνης έτεινε τα χέρια προς αντίθετες μεριές, σηκώθηκε απ’ το κρεβάτι κι ετοιμάστηκε για τον περίπατο. Χρόνια ολάκερα το ’χε συνήθειο να παίρνει τους δρόμους με την αυγή αντάμα.\nΈσυρε το κουφάρι του ως τον καθρέφτη. Μανία το ’χαν οι τσίμπλες να σφηνώνονται στα σακουλιασμένα μάτια του, χοντρές και ξερές σα σταφίδες. Πλύθηκε καλά, ντύθηκε με ένα πρόχειρο κοστούμι κι ένα χοντρό μπουφάν και όρμισε προς τα έξω να εισπνεύσει τον αμόλυντο πρωινό αγέρα. Τα μάτια τα κρατούσε μισόκλειστα. Τον δρόμο τον ήξερε τόσο καλά (τριάντα δύο χρόνια ήταν αυτά!) που μπορούσε να τον διαβαίνει ακόμη κι αν του τα ’δενες με μαντήλι.\nΠερπατώντας πρόσεξε το λυτό κορδόνι του παπουτσιού του και έσκυψε να το δέσει. Δεν πρόφτασε να τελειώσει και να σηκωθεί, όταν μια σκιά, ένα αέρινο σκοτεινό υποσκίασμα, φάνηκε από πάνω του κρύβοντάς του τον ήλιο. Σήκωσε το κεφάλι ο κυρ-Φάνης, κι έμεινε να προσέχει τη μορφή που στεκόταν –ακούνητη– εμπρός του. Μια κουρελού πιτσιρίκα, κοντά δώδεκα χρονών, με δυο μάτια κατάμαυρα, λες και δεν ξημέρωσε η μέρα μέσα τους, και χέρια σταυρωμένα σαν μαρμαρένιο άγαλμα.\n«Ποια είσαι, πανάθεμά σε, και με κοψοχόλιασες;» αποκρίθηκε ο κυρ-Φάνης, ξαφνιασμένος από την παρουσία της.\n«Λίγα ευρώ, κύριε.»\n«Βρε, ακόμα δεν έπιασε κάψα ο ήλιος και βγήκες για το μεροκάματο; Άιντε τράβα στην ευχή του Θεού, κοπέλα μου.»\n«Μονάχα λίγα, σας παρακαλώ…»\n«Βρε, μπελά πρωινιάτικα… Μπρος, άρπαξε αυτό το κέρμα και φεύγα από τα μάτια μου!»\nΗ κοπέλα άπλωσε το χέρι, πήρε το κέρμα που της πρότεινε και έκανε να φύγει. Προτού, όμως, κάνει πέντε βήματα, σωριάστηκε χάμω, μπρος στα μάτια του κυρ-Φάνη. Εκείνος κοίταξε ολόγυρά του, μα δεν υπήρχε ψυχή. Έκανε να φωνάξει, αλλά πάλι σώπασε… Πρωί ήταν, σπίτια πολλά είχε η γειτονιά, δεν ήθελε να ξυπνήσει τον κόσμο… «Τι στα κομμάτια μπελάς μου ’λαχε, Θεέ μου», έλεγε κοιτώντας ψηλά. Θρησκευτικός κι αγαθόψυχος ο δύσμοιρος, έσκυψε, άρπαξε την κοπέλα, έφερε το ’να χέρι της γύρω από τους ώμους του και την έσυρε μισολιπόθυμη προς το σπίτι του. «Ανάθεμα τον περίπατό μου σήμερα. Μισή ζωή τον κάνω, τέτοιο πράγμα δεν ξανά ’τυχε», αναλογιζότανε.\nΤην ξάπλωσε κατευθείαν στον καναπέ που ’χε στο σαλόνι, πήρε ένα πανί, το ’βρεξε, της τ’ άπλωσε στο μέτωπο. «Καυτό είναι το κούτελό της, πανάθεμά την, καυτό!» Ύστερα της έβγαλε το ξεσκισμένο μπουφάν, τη σκέπασε με μια βελέντζα κι έφερε δίπλα στο τραπέζι ένα ποτήρι και μια κανάτα με νερό. «Αμ, έχε χάρη, δεσποινίς, έχε χάρη! Τι να σε κάνω που μια μέρα θα απολογηθώ σε Εκείνον! Τι να του πω, σαν φτάσω; Ότι σε παράτησα στη μέση του πεζόδρομου; Γι’ αυτό σου λέω, έχε χάρη!» μονολογούσε φωναχτά ο κυρ Φάνης, ανήμπορος να χωνέψει την κακοτυχιά που του χάλασε τον πρωινό περίπατο.\nΘα πέρασε κάνα μισάωρο, όταν η φωνή της άρρωστης ήρθε και σφηνώθηκε στον υπνωτισμένο νου του κυρ Φάνη.\n«Πού βρίσκομαι; Ποιος με έφερε εδώ;»\nΟ κυρ-Φάνης ανασηκώθηκε, έστησε όρθιο το καμπουριασμένο του κορμί και της απευθύνθηκε:\n«Αμ εσύ ποιος λες, εξυπνούλα; Μου έπεσες χάμω, σωριάστηκες, λιποθύμησες – πώς το λεν τέλος πάντων!»\n«Ευχαριστώ, κύριε, ευχαριστώ που δείξατε ενδιαφέρον», είπε κάπως ντροπαλά και ίσιασε το πανί που ’χε στο μέτωπό της.\n«Καλά, βρε κοπέλα μου,» είπε πάλι εκείνος, «μπορείς να μου πεις τι σ’ έπιασε και στάθηκες σαν φάντασμα μπροστά μου εκεί που έδενα τα κορδόνια;»\n«Λίγα χρήματα ήθελα μονάχα…»\n«Και βγήκες να ζητιανέψεις απ’ τα χαράματα; Α, δεν είσαι με τα καλά σου μου φαίνεται. Ποιος είναι από πίσω; Ποιος σε στέλνει, μια σταλιά πλασματάκι, να κάνεις τέτοια;»\n«Κανείς, κύριε, σας το ορκίζομαι. Η οικογένειά μου είναι φτωχή, πολύ φτωχή. Εγώ με τον αδερφό μου ζητιανεύουμε από νωρίς, ο πατέρας είναι ανάπηρος, ανίκανος για δουλειά και η μάνα τον φροντίζει. Δε μας αναγκάζει να το κάνουμε, μα πρέπει… πρέπει. Η σύνταξή του ούτε για φαΐ δε φτάνει.»\n«Να πεις είστε μοναδικοί; Τη σήμερον ημέρα ένα κάρο οικογένειες τα ’χουν αυτά… Ένα κάρο, μ’ ακούς; Έλα, πιες λίγο νερό… Θα πάω να σου φέρω κι ένα ζεστό τσάι, θα βοηθήσει. Θα ξαποστάσεις εδώ, να σου πέσει ο πυρετός και θα σε πάω ’γώ απ’ το σπίτι. Όσο για το μεροκάματο, πόσα μαζεύεις τη μέρα, κάνα εικοσάρικο; Ε, θα στο δώσω κι αυτό, πανάθεμά σε! Μη γυρίσεις μ’ άδεια χέρια.»\n«Κύριε… πόσο, πόσο σας είμαι ευγνώμων!»\n«Βρε, άσ΄ τα αυτά, πώς στα κομμάτια σε λένε;»\n«Αναστασία» είπε με φωνή τρεμάμενη απ’ τον πυρετό.\nΠήρε τον δρόμο για την κουζίνα ο κυρ-Φάνης κι έβγαλε το μπρίκι να βράσει το νερό για το τσάι. «Βρε, μπελά! Αλλά, βέβαια, Αναστασία δεν είπε; Αμ, τι τα θες, την ανάστησα να την πάρει ευχή! Πώς να την αφήσω; Τι θα Του πω εγώ μετά;», συνέχιζε να μπαρμπαλίζει ο κυρ-Φάνης. Έβγαλε ένα φακελάκι με άρωμα φασκόμηλο, το ’βαλε σε μια κούπα με το ζεστό νερό που έβρασε κι άρχισε να το ανακατεύει καλά με ένα μικρό κουτάλι.\n«Μπρος, θα το πιεις όλο! Έτσι, σκέτο∙ δεν έχει μέλια και ζάχαρες. Πρέπει να το πιεις σωστό το τσάι, βλέπεις, για να γίνει σωστή δουλειά.»\nΚουβέντα δεν είπε η μικρή, άρπαξε την κούπα και το έπινε ευχάριστα. Στο μεταξύ ο κυρ-Φάνης άνοιξε ένα συρτάρι κάπου πιο δίπλα, έβγαλε δυο κουτιά με μπισκότα και τα άπλωσε στο τραπέζι.\n«Κουβέντα δε θέλω! Θαρρείς δεν κατάλαβα πόσο πεινάς; Λες και κατάπιες τροχό κάνει η κοιλιά σου. Άιντε, τσίμπα κανένα να ευχαριστήσεις τα δόντια σου. Αδούλευτα φαίνονται!»\nΕίχε πια μεσημεριάσει κι ο ήλιος έστεκε πολύ ψηλά ολόφωτος και φλογερός. Πυκνές πυκνές έστελνε τις αχτίδες του στο σπίτι, να ζεστάνουν το ανήμπορο πλάσμα μες στο καταχείμωνο. Γλιστρούσαν από τις μαρκίζες των παραθύρων σαν λιωμένο χρυσάφι και ο κυρ-Φάνης, βλέποντας τις φιλικές προθέσεις της φωτόσφαιρας, είχε σπρώξει το κρεβάτι που ’ταν ξαπλωμένη η Αναστασία κατά το παράθυρο για να ζεσταίνεται ακόμη περισσότερο. Ύστερα άρπαξε μια καρέκλα, την τοποθέτησε κολλητά στο κρεβάτι κι άνοιξε την τηλεόραση χαμηλόφωνα.\n«Τι ώρα γυρίζεις σπίτι σου συνήθως;» ρώτησε στο κορίτσι έπειτα από παρατεταμένη σιωπή.\n«Να, γύρω στις τρεις με τέσσερις το μεσημέρι.»\n«Σε ρωτάω γιατί μου φαίνεσαι καλύτερα. Σαν να ’χει πέσει ο πυρετός, το μέτωπό σου είναι πιο κρύο.»\nΗ κοπέλα δε μίλησε. Κοίταξε τον κυρ-Φάνη μ’ ένα σκυθρωπό βλέμμα κι έσμιξε τα φρύδια. Είχε αρχίσει να ευχαριστιέται, βλέπετε, η μικρή την τόση περιποίηση και διασκέδαζε την παρέα του ηλικιωμένου. Δεν της άρεσε η κουβέντα περί φυγής, την άλλαξε απότομα.\n«Γυναίκα δεν έχετε, κύριε;»\n«Βρε αφιλότιμο, τι σε μέλλει εσένα; Καλά δε σε φροντίζω; Τι παραπάνω θα ’κανε ένα γυναικείο χέρι;»\n«Όχι, όχι… δεν το λέω με τέτοια πρόθεση!» είπε η Αναστασία και γύρισε το κεφάλι στεναχωρημένη.\n«Καλά καλά… μη μου μουτρώνεις. Πάει καιρός που πέθανε η κακομοίρα, τι καιρός, χρόνια ολόκληρα! Είκοσι, είκοσι πέντε; Θα σε γελάσω! Από τότε το ’ριξα στους περιπάτους – βοηθάνε οι αφιλότιμοι, ξεχνιέσαι!»\n«Ούτε παιδιά έχετε;»\n«Ούτε! Μα τι ώρα πήγε, να, ξεχάστηκα με την κουβέντα! Πρέπει να σου φτιάξω να φας. Να σταθείς στα πόδια σου. Γιατί μη θαρρείς πως θα σε κουβαλήσω ξανά…»\nΛίγη ώρα μετά, μια ευωδιαστή τηγανίλα πλανιόταν μες στο σπίτι και δυο πανέμορφα τηγανιτά αυγά ήταν πάνω στο τραπέζι. Η Αναστασία, σαν συνεπαρμένη, δεν ξεκολλούσε τα μάτια από το πιάτο, έκανε ένα σάλτο πετώντας τη βελέντζα από πάνω της κι άρχισε να τα τρώει λιμασμένα.\n«Βρε, πανάθεμά σε, στάσου, στάσου να σου φέρω λίγο ψωμί! Μωρέ κι εμένα θα μ’ έτρωγες αν έμπαινα σε πιάτο!»\nΎστερα, σιγή απλώθηκε στον χώρο. Μόνο το χάψιμο της Αναστασίας ακουγόταν και το πιρούνι που κουδούνιζε χτυπώντας στο πιάτο. Στάθηκε παράμερα ο κυρ-Φάνης και την πρόσεχε… «Όμορφα πλάσματα είναι τα παιδιά, ανάθεμά τα, πλάκα που την έχουνε!» μονολογούσε κι είχε ένα φαρδύ χαμόγελο ζωγραφισμένο στα χείλη…\nΚάπου τέσσερις και μισή θα ήτανε, όταν ο ήλιος είχε γύρει στο πλάι, βλέποντας με τις άκρες των ματιών του το φεγγάρι που ανυπομονούσε να πάρει θέση. Είχε όμως χρόνο μέχρι να δύσει. Έπρεπε να φέξει, να ζεστάνει λίγο ακόμα το πλάσμα που σερνόταν στο δρόμο πιασμένο αγκαζέ από το χέρι του κυρ-Φάνη. Είχε σχεδόν γιάνει η κοπέλα με τις τόσες φροντίδες και πήρανε τον δρόμο για το σπίτι.\n«Μακριά είσαι;» είπε πιο μετά ο γέρος.\n«Όχι, πολύ… τρία τετράγωνα ακόμη.»\n«Για στάσου μισό λεπτό, δεν ξέρω αν θα βρω παρακάτω.» είπε πάλι εκείνος κι άρχισε να απομακρύνεται στρίβοντας σε ένα στενό…\nΔεν έδωσε και πολλή σημασία η μικρούλα, είχε στραμμένο το κεφάλι και πίστεψε ότι θα πήγαινε πιο κάτω, που είχε ένα ψιλικατζίδικο. Λίγο αργότερα τον είδε να έρχεται με άδεια χέρια. «Τι πήγε να κάνει;» σκέφτηκε, χωρίς να τον ρωτήσει τίποτα. Γράπωσε πάλι το μαραγκιασμένο μπράτσο του και συνέχισαν το περπάτημα.\nΌταν έφτασαν μπροστά απ’ το σπίτι, ο γέρος άφησε έναν αναστεναγμό κι έμεινε να το κοιτάζει. Μικρό, με μαυρισμένα κεραμίδια και αγριόχορτα φυτρωμένα γύρω στην αυλή. «Τι ζωή κάνουν, Θεέ μου! Τι σόι χαμόσπιτο είναι τούτο εδώ που μένουν;» μιλούσε με τα μάτια του τα γουρλωμένα.\nΜισή ώρα μετά είχαν ήδη μπει στο σπίτι και η Αναστασία είχε εξιστορήσει στους γονιούς τα πάντα. Όλο αυτό το διάστημα, κουβέντα δεν είπε ο κυρ-Φάνης –λες και αδιαφορούσε για ό,τι άκουγε.\n«Κύριε, κάνατε κάτι σπουδαίο», είπε ο πατέρας, «δεν ξέρω πώς να σας δείξω την ευγνωμοσύνη που νιώθω. Καθίστε να φάτε μαζί μας!»\n«Ναι, ναι… καθίστε, κύριε!» συμπλήρωσε η μητέρα.\nΤίποτα δεν αποκρίθηκε ο κυρ-Φάνης, συνέχιζε να κοιτά τριγύρω σαν χαμένος τα ξασπρισμένα ταβάνια, τις κατσαρόλες που έβραζαν δίπλα στο κρεβάτι και τη σόμπα που ξερόκαιγε λίγα ξύλα, μην καταφέρνοντας να ζεστάνει. Έπειτα έβαλε το χέρι στην τσέπη, άρπαξε τα χαρτιά που είχε μόλις κάνει ανάληψη από την τράπεζα και τα ’παιζε στα χέρια. «Μπα, σε καλό τους! Να μπορούσα να κάνω αλλιώς, να ’κανα… Αλλά δε γίνεται. Κοίτα χάλι, ασυμμαζεψιά!» έλεγε και ξανάλεγε με μια πνιχτή φωνή στον εαυτό του.\n«Μπρος, πάρτε αυτά και κοιτάξτε να τα χρησιμοποιήσετε σωστά! Μ’ ακούτε; Πάρτε καμιά σόμπα της προκοπής, κλαδέψτε τα αγριόχορτα απ’ έξω, αλλάξτε τα κεραμίδια –μη σας πω αλλάχτε και σπίτι!» είπε κι άφησε να ξεγλιστρήσει στο τραπέζι ένα χαρτομάνι χρημάτων, πενηντάρικα, κατοστάρικα, διακοσάρικα, ένα σωρό λεφτά τους έδωκε ο καψερός.\nΘαρρείς και είδαν τον Χριστό ζωντανό μες στο σπίτι και οι τέσσερις (πατέρας, μάνα και τα δυο παιδιά) γούρλωσαν τα μάτια μην μπορώντας να αρθρώσουν λέξη. Μονάχα ο πατέρας προσπάθησε, ξεκολλώντας με δυσκολία το σάλιο από τα χείλη του, και είπε:\n«Κύριε Φάνη, όχι, δεν γίνεται να τα δεχτούμε! Μα πώς; Εσείς δεν μας ξέρετε καλά καλά…»\n«Κουβέντα! Λέξη δε θέλω!» είπε υψώνοντας τον τόνο της φωνής ο γέρος.\nΜα ο πατέρας δεν το ’βαλε κάτω. Σήκωσε λιγάκι την πλάτη, άγγιξε με την παλάμη τ’ ανάπηρα πόδια του και είπε:\n«Αξίζουμε να δεχτούμε κάτι τέτοιο; Αξίζουμε άραγε από εσάς τόση αγάπη και τόση αλληλεγ…»\n«Κουβέντα!» βροντοφώναξε ο γέρος μ’ όση φωνή είχε κι έστριψε να φύγει. Άνοιξε την πόρτα και με δυο δρασκελιές ξέχασε τα γεράματά του και βρέθηκε στον δρόμο.\nΗ Αναστασία έτρεξε ξοπίσω του, έδεσε τα χέρια γύρω από τη μέση του και ξέσπασε σε λυγμούς. Ο κυρ-Φάνης έπιασε τα χέρια της, τα αποκόλλησε από τη μέση και είπε:\n«Βρε, πανάθεμά σε, μούσκεμα μου το ’κανες το διαβολεμένο το σακάκι! Μάλλινο είναι, δε θα στεγνώνει εύκολα μετά… Άιντε, γύρνα πίσω στους δικούς σου και επιτήρησέ τους. Μην τυχόν και δεν τα ξοδέψετε σωστά, μαύρο φίδι που σας έφαγε, τ’ ακούς;»\nΗ κοπέλα τού έσκασε ένα γάργαρο χαμόγελο και τον πάνιαζε με τα σπινθηροβόλα μάτια της. Δακρυσμένα ήταν, βλέπετε, και μεγάλα και θεοσκότεινα σαν σπηλιές. Μα τώρα ένα φως είχε τρυπώσει μέσα τους κι ο ήλιος δεν έδυε στον ουρανό, αλλά στο εσωτερικό τους…\n«Και να έρχεσαι κι από το σπίτι, εντάξει; Έναν σωρό αβγά έχω ο αθεόφοβος, τι στα κομμάτια να τα κάνω;» συμπλήρωσε πάλι φωναχτά ο κυρ-Φάνης και πήρε τον δρόμο για το σπίτι του.\nΠερπάταγε αργά και χανόταν, σαν ένα φως που πνίγεται στο σκοτάδι. Μονάχα να μονολογεί ακουγόταν… «Αμ, τι με κοιτάς και Συ; Τι να Σου ’λεγα σαν με πάρεις εκεί πάνω, μου λες;».\nΟ Αχιλλέας Τζορμακλιώτης γεννήθηκε τον χειμώνα του '89 στη Λάρισα, όπου και ζει μέχρι σήμερα. Είναι πτυχιούχος του τμήματος Ηλεκτρολογίας κι εργάζεται ως ηλεκτρολόγος-συντηρητής σε βιομηχανία τροφίμων. Η συγγραφή αποτελεί μία εκτόνωση δημιουργίας και είναι ευτυχής να παρασύρεται μαζί της.


Δείτε το απίστευτο ποσό που έπιασε η “θαμμένη” Ferrari Daytona – carzine.gr\nΔείτε το απίστευτο ποσό που έπιασε η "θαμμένη" Ferrari Daytona\nF1 Γκραν Πρι Σιγκαπούρης: και πάλι στην pole position η Ferrari με τον Leclerc\nOpen Air απόλαυση: νέα Ferrari F8 Spider με αναδιπλούμενη σκληρή οροφή και 720 ίππους\nΔείτε το απίστευτο ποσό που έπιασε η “θαμμένη” Ferrari Daytona\nΠριν λίγες ημέρες γράψαμε για μία σκουριασμένη και κατεστραμμένη Ferrari Daytona η οποία βρέθηκε σε άθλια κατάσταση σε μία αποθήκη στην Ιαπωνία. Η συγκεκριμένη μάλιστα ήταν ιδιαίτερα σπάνια, αφού ήταν η μοναδική δρόμου με αμάξωμα από αλουμίνιο.\nΤο αυτοκίνητο τελικά πωλήθηκε και ακόμα και σ’ αυτή την κατάσταση κατάφερε να πιάσει το απίστευτο το 1,8 εκατομμύρια ευρώ!\nΝα υπενθυμίσουμε εδώ ότι πρόκειται για μία από τις μόλις 5 που κατασκεύασε με αλουμινένιο αμάξωμα για αγωνιστική χρήση. Και μάλιστα αυτή εδώ είναι η μόνη με προδιαγραφές δρόμου, φτιαγμένη από τον ίδιο τον Scaglietti και πωλημένη σε έναν στενό φίλο του Enzo Ferrari.\nH ολοκλήρωση της κατασκευής της έγινε τον Ιούνιο του 1969 και έχει τον αριθμό πλαισίου 12653 και αριθμό αμαξώματος το 32. Εκτός των άλλων είχε και τα πρωτοποριακά τότε φώτα καλυμμένα με plexiglass ενώ είχε και ηλεκτρικά παράθυρα.\nΤο 1971 το αυτοκίνητο πωλήθηκε στην Ιαπωνία, όπου άλλαξε τρεις ιδιοκτήτες, με τον τελευταίο να είναι ο Makoto Takai που την κράτησε μέσα σ’ αυτή την αποθήκη για πάνω από 4 δεκαετίες. Ενδεικτικό της σπανιότητάς της είναι ότι ελάχιστοι συλλέκτες γνώριζαν την ύπαρξή της ενώ πολλοί την έψαχναν χωρίς να μπορούν να την εντοπίσουν.\nΤο σίγουρο είναι ότι αυτός που την αγόρασε σ’ αυτή την άθλια κατάσταση δίνοντας 1,8 εκατομμύρια ευρώ, κάτι περισσότερο θα ξέρει από εμάς. Μην απορήσετε αν την δείτε μετά από ένα-δυο χρόνια, αστραφτερή και λαμπερή να πιάνει πέντε φορές περισσότερα σε κάποια άλλη δημοπρασία!\nΣε αυτό το άρθρο:Daytona, Ferrari, δημοπρασία\nH Renault ετοιμάζει ηλεκτρική έκδοση του Twingo;


a-pistefto: Ο Ιησούς της Φιλαδέλφειας: Ενας 28χρονος κυκλοφορεί ντυμένος Χριστός και έχει χιλιάδες οπαδούς [photos]\nΟ Ιησούς της Φιλαδέλφειας: Ενας 28χρονος κυκλοφορεί ντυμένος Χριστός και έχει χιλιάδες οπαδούς [photos]\nΟ Μάικλ Γκραντ είναι μια ιδιάζουσα περίπτωση ανθρώπου, ωστόσο, έχει γίνει μια από τις πιο... αγαπημένες φιγούρες στην αμερικανική μεγαλούπολη, ενώ, οι κάτοικοι τον αποκαλούν ο «Ιησούς της Φιλαδέλφειας».\nΟ 28χρονος πρώην ναρκομανής πίστεψε στον Ιησού και αποφάσισε να ντύνεται και να κυκλοφορεί σαν εκείνον. Ωστόσο, στην εποχή του Διαδικτύου, ο Χριστός του 21ου αιώνα έχει smartphone, λογαριασμό στα social media και περισσότερος από 5.000 followers στον λογαριασμό PhillyJesus στο Instagram.\nΤην περασμένη εβδομάδα, πάντως, ο «Ιησούς» είχε μπλεξίματα, καθώς η αστυνομία τον συνέλαβε για ανάρμοστη συμπεριφορά και επαιτεία, εξαγριώνοντας τους χιλιάδες φίλους του.\nΟπαδοί του εξέφρασαν την οργή τους, ζητώντας την απελευθέρωσή του μέσω του Twitter, στο hashtag #FreePhillyJesus.\nΟ Γκράντ είναι, πλέον, μια τοπική διασημότητα και δεν μπορεί να περπατήσει στον δρόμο χωρίς να τον σταματήσουν περαστικοί για να βγάλουν μια φωτογραφία μαζί του.\nΟ ίδιος δημοσίευσε στο Twitter τα εξής: «Κόσμος με πλησιάζει και μου ζητάει να με βγάλει φωτογραφίες, ή να φωτογραφηθώ μαζί τους. Τους λέω ότι δεν ζητάω χρήματα, αλλά τα φιλοδωρήματα είναι ευπρόσδεκτα... Αστυνομικός με συνέλαβε για επαιτεία».\n«Είναι ένας νεαρός άνδρας που περπατάει στην πόλη ντυμένος σαν τον Ιησού. Και η σύλληψή του, που του στερεί το δικαίωμα να ασκεί την θρησκεία του είναι γελοία» είπε ο δικηγόρος του Τσαρλς Γκιμπς, ο οποίος γνωρίζει τον Γκραντ εδώ και χρόνια και είναι οικογενειακός φίλος.\nΟ Γκραντ πολλές φορές περπατούσε με έναν γιγαντιαίο σταυρό στην πλάτη, και κάποιες φορές βάφτιζε τουρίστες στο σιντριβάνι του Πάρκου της Αγάπης.\nΟσο για τους Χριστιανούς που μπορεί να έχουν αναστατωθεί επειδή ο Γκραντ υποδύθηκε τον υιό του Θεού, ο Γκιμπς τους καθησυχάζει: «Δεν πιστεύει ότι είναι ο Ιησούς Χριστός, ακριβώς όπως ένας τύπος που κάθεται έξω από ένα εμπορικό κέντρο τα Χριστούγεννα δεν πιστεύει ότι είναι ο Αγιος Βασίλης».


4 Ανδρικά παπούτσια που καταστρέφουν τα πόδια σου! | Web Korinthos\nΒρίσκεστε εδώ: Αρχική / 4 Ανδρικά παπούτσια που καταστρέφουν τα πόδια σου!\nΤα παπούτσια είναι πολύ σημαντικά για κάθε άντρα. Ένα από τα σημαντικότερα πράγματα που κοιτάει κάποιος είναι η εμφάνιση και ακόμα πιο σημαντικό το πόσο άνετα είναι. Σίγουρα θα έχεις ακούσει την έκφραση «μπρος στα κάλλη τι είναι ο πόνος», αν όμως σου δημιουργήσουν πρόβλημα τα παπούτσια θα το ξανασκεφτείς.\nΤο κάθε παπούτσι έχει κατασκευαστεί με διαφορετική τεχνολογία. Αν θέλεις να βρεις το κατάλληλο παπούτσι για τις δραστηριότητές σου, τότε θα πρέπει πρώτα να κάνεις μια καλή έρευνα. Αν υπάρχει κάποιος ειδικός στο κατάστημα που επισκέπτεσαι, τότε μπορείς να τον ρωτήσεις για να σου πει ποια παπούτσια είναι για σένα.


Θάνατος Νεογνού – SOPHROSYNA\nHome » Θάνατος Νεογνού\nΤί να κάνουμε; Εκφράσου ανοιχτά Μην αποφύγεις τα βαθιά συναισθήματα (ενοχές, θλίψη, οργή κ.α.) Κλάψε. Το κλάμα βοηθάει στην ανακούφιση του ψυχικού πόνου. Με τα πρώτα δάκρυα ξεκινάει το πένθος. Στηρίξου σε αγαπημένα πρόσωπα. Αποδέξου την αλλαγή της νέας πραγματικότητας. Αναζήτησε βοήθεια (ψυχολογική/ συμβουλευτική/ ομάδες) Πίστη: πολλοί άνθρωποι αντλούν δύναμη […]\nΠεριγεννητικό Πένθος: Τί να Κάνεις, Τί να Γνωρίζεις, Πώς να ...\n27 Oct, 2018 in Θάνατος Νεογνού by sophrosyna


Nότα Τσίτουρα – «Ένας κόσμος σε αναμονή.» | Tης Άννας Τσαλάγκα – The Machine – Art Press\nΗ Νότα Τσίτουρα γεννήθηκε στον Σέκουλα Ηλείας, δίπλα στον ποταμό Αλφειό. Είναι πτυχιούχος Πολιτικών Επιστημών και Επικοινωνίας του Πολιτικού τμήμα της Νομικής Αθηνών. Σπούδασε Γλυπτική στη Σχολή Καλών Τεχνών της Αθήνας (A.Σ.Κ.Τ.), με δάσκαλο το Γιώργο Χουλιαρά (2003-2008). Διδάχτηκε μικρογλυπτική στην Φλωρεντία, στην Accademia di Belle Arti di Firenze από τον Stefano Patti, στα πλαίσια του προγράμματος Εράσμους. Παρακολούθησε σεμινάρια εικαστικής θεραπείας. Εργάστηκε ως βοηθός της art therapist Ιωάννας Κιλίμη, σε πιλοτικό πρόγραμμα του Μουσείου Ελληνικής Παιδικής Τέχνης, για άτομα με ειδικές ανάγκες. Δίδαξε στο παιδικό τμήμα, στο καλλιτεχνικό εργαστήριο του ζωγράφου Δημήτρη Μανίνη. Το The Mach|ne – Art Press έχει σήμερα την τιμή να την φιλοξενεί στις διαδικτυακές σελίδες του..\n«Ένας κόσμος σε αναμονή, ένα σιωπηλό κάλεσμα… Νήματα χρωματιστά ντύνουν τους μεταλλικούς σκελετούς και εμφανίζουν μια σύνθεση από κυματοειδή μορφές και δίνες. Τα έργα μοιάζουν να χορεύουν. Κινούν και ανασύρουν ξεχασμένες μνήμες. Υπενθυμίζουν τη δύναμη και την αξία της μεταμόρφωσης στο μύθο . Υπονοούμενα, κάτω από τα νήματα παραμένουν κρυμμένες οι ευχές. Σκοπός τους είναι να υποκινήσουν τα «κύματα πιθανοτήτων» ενός κόσμου ενότητας και αρμονίας, υπαρκτό στη δημιουργική συνύπαρξη, μη ακόμα υλοποιημένου . Να καθοδηγήσουν και να ενισχύσουν το αίσθημα της ψυχικής ανάτασης. Τα ονόματα « Αετός» , « Σφίγγα» « Μήτρα» κλπ υποδεικνύουν μέσα από τους συμβολισμούς τους τα καίρια σημεία της μεταμόρφωσης. Η δύναμη , η σιωπή , η αναγέννηση …\nΈτσι, όπως η γραμμή ενός μολυβιού σχεδιάζει έναν κόσμο ή γράφει για εκείνο πέρα από τα στενά όρια της ανθρώπινης ύπαρξης, πλάθω τις μορφές μου ανάλαφρες, διαπερατές από το φως. Σε μια εποχή που ανατρέπει τα μέχρι τώρα νοήματα και τις επιλογές της ζωής μας, θέλω να ανακαλέσω τον τελετουργικό τρόπο σκέψης. Σαν το τελετουργικό που κάποτε οι γυναίκες τύλιγαν τα νήματα τους, για την επίτευξη ενός γενικού καλού, ως ένδειξη ευγνωμοσύνης και κάθαρσης. Για άλλους είναι τρόπος φυγής, για μένα τρόπος περισυλλογής . Μια ιδέα να μοιραστώ, με τον θεατή που εντοπίζει και ενδιαφέρεται να εμβαθύνει πέρα από το αισθητικό αποτέλεσμα, στο κρυμμένο εσωτερικό έργο. «Κοίτα μέσα σου !» , εκεί στο βάθος, πέρα από τον διασπασμένο χώρο και χρόνο, μια ενιαία αρχή, που αναφέρετε πια συχνά από την επιστήμη, διέπει τα πάντα, σαν το νερό μιας πηγής.\nΚάποτε μπορεί να έμοιαζε επιλογή ή όχι του καθενός, σήμερα είναι επιτακτική ανάγκη. Μέσα από τον τεράστιο όγκο πληροφοριών, αυτή η αναζήτηση, η επιλογή, η κατανόηση και η εφαρμογή ενός τρόπου σκέψεις πέρα από το άτομο. Έχει σημασία να εμπεριέχει και τον άλλον, όλους, σαν ολότητα. Πρέπει να γίνει φροντίδα όλων μας μια κοινωνία ισχυρή απέναντι στην επιθετική πολιτική. Και μια κοινωνία είναι ισχυρή, όσο πιο ισχυροί είναι οι φιλικοί και κοινωνικοί της δεσμοί…».\n2014 Το ταξίδι μιας ευχής gallery “7”.\n2013 Τεχνοχώρος Ευφραίνει Καρδίαν, κτήμα Πολυβού Νεμέα.\n2013 Cool Arrangement, Herodio Hotel.\n2012 Lembessiart 2012, γκαλερί Τεχνοχώρος.\n2012 Αφιέρωμα στον Σαίξπηρ, βιβλιοπωλείο Ιανός.\n2011 Διαδρομές καλλιτεχνών, Αίγινα.\n2010 Πλωτή τέχνη , παραλία Αλίμου, Αθήνα.\n2010 Διαδρομές καλλιτεχνών, Αίγινα.\n2010 Άνθρωποι- Χρώμα- Σίδερα, Ναυπηγοεπισκευαστική Ζώνη Περάματος Αθήνα.\n2009 Άνθρωποι – Χρώμα – Σίδερα, Ναυπηγοεπισκευαστική Ζώνη Περάματος Αθήνα.\n2008 Athens…eye’s+I’s, Τεχνόπολη Γκάζι.\n2007 Άνθρωποι –Χρώμα –Σίδερα , Ναυπηγοεπισκευαστική Ζώνη Περάματος.\n2007 Γκαλερί Καλλιόπη ,Χίος.\nΕυχαριστούμε θερμά τη Νότα Τσίτουρα. Για περισσότερες πληροφορίες σχετικά με το έργο της μπορείτε να επικοινωνήσετε μαζί της στο εξής e-mail: notatsi@otenet.gr\nΡαντεβού ξανά την επόμενη Πέμπτη, παρέα με τον ζωγράφο Νικήτα Μπαχάρα!!\n«Η ζωγραφική θα μπορούσα να πώ ότι είναι μία αρκετά σύνθετη και μεταβαλλόμενη δράση που ασκείται κυρίως στο χρονικό διάστημα μιας γνωσιακής αποδόμισης και μιας πίστης».\nPrevious ArticleΈρως – Φως | Της Νίκης Ταγκάλου\nNext ArticleΣε πεθύμησα.. | Tης Κωνσταντίνας Τσαμπουράκη- Κραουνάκη\nOn View: Γιάννης Κουνέλλης | Της Αναστασίας Βουτσά


typhoon: Οι βασικές αλλαγές που προτείνονται για την Τριτοβάθμια Εκπαίδευση\nΟι βασικές αλλαγές που προτείνονται για την Τριτοβάθμια Εκπαίδευση\nΗ υπουργός Παιδείας Άννα Διαμαντοπούλου (Φωτογραφία: Eurokinissi )\nΣτη δημοσιότητα δόθηκαν σήμερα Σάββατο, στο πλαίσιο της 65ης Συνόδου των Πρυτάνεων, στο Ρέθυμνο, οι αλλαγές που προωθεί η κυβέρνηση στην Τριτοβάθμια Εκπαίδευση.\nΌπως αναφέρεται στο κείμενο διαβούλευσης για την έναρξη του διαλόγου για την ανώτατη εκπαίδευση, «κάθε αλλαγή που προτείνεται, επιχειρεί να αντιμετωπίσει αποτελεσματικά διαπιστωμένες αδυναμίες, δυσλειτουργίες και χρόνιες παθογένειες».\nΕνίσχυση της αυτοδιοίκησης, μέσω...\nτης εκχώρησης αρμοδιοτήτων, τις οποίες σήμερα έχει το Υπουργείο Παιδείας και Διά Βίου Μάθησης (μισθοδοσία, έγκριση πιστώσεων και διορισμών). Σύμφωνα με το υπουργείο «κάθε Ίδρυμα οφείλει να είναι σε θέση να διαχειριστεί και να υποστηρίξει τις επιλογές του. Είναι απαραίτητη η δημιουργία οργάνων που θα λειτουργούν με υψηλή αποτελεσματικότητα, διαφάνεια, και θα υπόκεινται σε ουσιαστική λογοδοσία. Η πλήρης αυτοδιοίκηση των Ιδρυμάτων Ανώτατης Εκπαίδευσης ικανοποιεί ένα ισχυρό και για πολλά χρόνια σταθερό αίτημα της ακαδημαϊκής κοινότητας που αποσκοπεί στη συνεχή βελτίωση της ποιότητας της Ανώτατης Εκπαίδευσης».\nΤο Συμβούλιο Διοίκησης προτείνεται να αποτελείται από άμεσα εκλεγμένα μέλη της ακαδημαϊκής κοινότητας του Ιδρύματος, εξωτερικά μέλη, φοιτητές και εκπροσώπους του διοικητικού προσωπικού. Τα εξωτερικά μέλη του Συμβουλίου είναι σημαντικές προσωπικότητες που έχουν διακριθεί σε διάφορους τομείς της επιστήμης, των γραμμάτων, των τεχνών και της ευρύτερης κοινωνίας, τα οποία επιλέγονται ως άτομα και όχι ως ex ufficio εκπρόσωποι φορέων ή οργανισμών. Στόχος είναι η δημιουργία ισχυρών δομών που θα εγγυώνται τις ξεκάθαρες αρμοδιότητες και την αποφυγή φαινομένων δυαρχίας.\nΑλλάζουμε την εσωτερική οργάνωση των Ιδρυμάτων και των προγραμμάτων σπουδών. Στόχος, το πτυχίο με αντίκρισμα. Με πραγματική ελευθερία εκπαιδευτικών και επαγγελματικών επιλογών για τους φοιτητές.\nΕνθαρρύνουμε Κέντρα Αριστείας που αναδεικνύουν τις καλές πρακτικές στη μάθηση. Οι περιοχές αριστείας στηρίζονται, αναδεικνύονται και η ποιότητά τους διαχέεται παντού.\nΜικρής έκτασης επεισόδια μεταξύ αστυνομικών δυνάμεων και διαδηλωτών σημειώθηκαν αργά το μεσημέρι του Σαββάτου, στο Ρέθυμνο, λίγα μέτρα πριν το ξενοδοχείο όπου διεξάγεται η 65η Σύνοδος των Πρυτάνεων και στην οποία μετέχει και η Υπουργός Παιδείας, Άννα Διαμαντοπούλου.\nΌλα ξεκίνησαν όταν οι διαδηλωτές, πραγματοποιώντας την προγραμματισμένη πορεία τους προς το χώρο διεξαγωγής της Συνόδου, προσπάθησαν να διασπάσουν τον αστυνομικό κλοιό και να φτάσουν στο ξενοδοχείο, χρησιμοποιώντας καδρόνια, αυγά και γιαούρτια, τα οποία εκτόξευσαν προς τους αστυνομικούς. Αστυνομικοί απώθησαν τους διαδηλωτές, κάνοντας περιορισμένη χρήση χημικών, ενώ συνελήφθησαν τέσσερα άτομα Ο διαδηλωτές αποχώρησαν προς την πόλη του Ρεθύμνου. Εκεί, ορισμένοι που αποκόπηκαν από την πορεία, προκάλεσαν μικρές φθορές σε αυτοκίνητα. Το κλίμα στην πόλη παραμένει ήρεμο.\nΗ παρουσία της Αστυνομίας παραμένει ισχυρή αλλά διακριτική.\nΕτικέτες Διαμαντοπούλου, Εκπαίδευση, Παιδεία, Πανεπιστήμιο, ΤΕΙ\nM' εχουν κουρασει αληθεια!!!!!!!!\nΕπισκεπτες καθηγητες λοιπον.......πως με γυριζει χρονια πισω οταν το ΑΠΘ ειχε ΙΠΤΑΜΕΝΟΥΣ ΚΑΘΗΓΗΤΕΣ!!!!!!\nΚαλα τελειωσαμε......θα σπουδαζουν τα παιδια ........φιλοσοφιαν τε και θεολογιαν, μαθηματικα και ιατρικην,αστρονομιαν και γεωγραφιαν.........καπως ετσι ειναι τα βιογραφηκα μεχρι το τελος του 19ου αιωνα.\nΧαιρετα μου την γνωση καλημερισε μου τον εργατη του μελλοντος.\n24 Οκτωβρίου 2010 - 12:04 π.μ.\nΣε πολλά θέματα υιοθετεί απλά την πραγματικότητα. Ξέρεις πόσοι είναι οι ιπτάμενοι, αν και έχουν την τυπική θέση?\nΑπό την άλλη, αφού αυξάνει την αυτοδιοίκηση των ΑΕΙ, ας αναλάβουν επιτέλους Σύγκλητος, Πρυτανικό και Κοσμητεία τις ευθύνες τους, απέναντι στο ποιες και τι σπουδές θέλουν να παρέχουν.\nΟ εγκλωβισμός των σπουδών σε επαγγελματικά αδιέξοδα προγράμματα σπουδών πρέπει κάποια στιγμή να σταματήσει. Κανείς νέος δεν έρχεται πια να σπουδάσει χαριν γούστου.\nΠάντως, το θέμα που φαινόταν να καίει (περί διαχείρισης των οικονομικών) μάλλον το άφησε να αιωρείται.\n24 Οκτωβρίου 2010 - 11:52 π.μ.


Το δράμα του Φράγκου με τους "αυτόκλητους υποστηρικτές" - OnAlert.gr\nΤο δράμα του Φράγκου με τους "αυτόκλητους υποστηρικτές"\nΤο δράμα του πρώην Α/ΓΕΣ Φραγκούλη Φράγκου είναι ότι διαχρονικά μια μικρή ομάδα ακροδεξιών προσπαθεί να τον “κάνει δικό” της. Ο στρατηγός ,όπως τον γνωρίσαμε στο ΓΕΣ δημοσίως είχε τοποθετηθεί απέναντι στους ακραίους κατανοώντας ότι η οποιαδήποτε εμπλοκή του ονόματός του σε ομάδες με ακραίες απόψεις μόνο κακό του έκαναν. Το φαινόμενο δυστυχώς δεν είναι αντιμετωπίσιμο αφού ο καθένας ,ειδικά στο διαδίκτυο γράφει και δηλώνει ότι θέλει.\nΟ Φράγκος αντιμετώπισε το πρόβλημα με μια “ομάδα υποστήριξης” του την οποία ούτε καν γνώριζε στο facebook. Χθες αυτόκλητοι υποστηρικτές του οι οποίοι ενοχλήθηκαν από άρθρο του Onalert για τον πρώην Α/ΓΕΣ έγραψαν αυτό:\nΔείτε εδώ το ...κάλεσμα προς τον στρατηγό\nΤο πιο ωραίο όμως είναι ότι αφού μας έκαναν την τιμή να αναδημοσιεύσουν το άρθρο μας ,τα σχόλια που ακολούθησαν ήταν θετικά ! Προς το άρθρο! Που σημαίνει ότι ορισμένες φορές η κοινή λογική τελικά κερδίζει.\nΌσο για τους αυτόκλητους ακροδεξιούς, φιλοχουντικούς υποστηρικτές του στρατηγού μπορούμε να τους διαβεβαιώσουμε ότι ο Φράγκος δεν έχει ανάγκη “πυρών υποστήριξης” . “Καθαρίζει” μόνος του. Έχουμε προσωπική εμπειρία και γι΄ αυτό κάναμε και οι δύο τη δουλειά μας. Εκείνος ήταν Αρχηγός κι εμείς του κάναμε κριτική. Κι όποτε χρειαστεί θα του ξανακάνουμε ξέροντας ότι αν θέλει κάτι να πει είμαστε ανοιχτοί ,όπως με όλους. Εκτός απ΄ όσους δημόσια δηλώνουν την απέχθειά τους για τη Δημοκρατία.\nΧαντάκια Τούρκων με τη Συρία όπως του Φράγκου στον Έβρο!\n"Καλοσωρίζουμε τον στρατηγό Φράγκο στην Ελλάδα του 2013" - Δηκτικές δηλώσεις για την συνέντευξη


6 φυσικές μάσκες για τις ρυτίδες - www.baby.gr\nΠρόκειται για μια υπέροχη αντιγηραντική μάσκα ακόμα και για εκείνους που υποφέρουν από ακμή. Οι φράουλες περιέχουν σαλικυλικό οξύ, το οποίο έχει αντισηπτικές και στυπτικές ιδιότητες, γι’ αυτό οι ενυδατικές κρέμες που την περιέχουν είναι ιδανικές για επιδερμίδες με τάση ακμής. Έχει επίσης τονωτικές, στυπτικές και μαλακτικές ιδιότητες που ενεργοποιεί το φυσικό κολλαγόνο της επιδερμίδας χαρίζοντας απίστευτη λάμψη και καθαρότητα. Παράλληλα, τα απαλά οξέα φρούτων είναι διαλυτά στα έλαια, που σημαίνει ότι μπορεί να φτάσουν στους πόρους και να καταπολεμήσουν τα βακτήρια. Φτιάξτε πολτό από μερικές φράουλες και χτυπήστε τις ελαφρά με ένα ασπράδι αυγού για να κάνετε μια μάσκα προσώπου σύσφιξης. Αφήστε το στο δέρμα για 15 λεπτά και ξεπλύνετε με χλιαρό νερό.


Ο ερπυστριοφόρος εκσκαφέας EC480E της Volvo: αποδοτικότητα και παραγωγικότητα σε εργασίες βαρέως τύπου - StoneNews.eu\nΑρχική Μηχανήματα Ο ερπυστριοφόρος εκσκαφέας EC480E της Volvo: αποδοτικότητα και παραγωγικότητα σε εργασίες βαρέως...\nΟ ερπυστριοφόρος εκσκαφέας EC480E της Volvo: αποδοτικότητα και παραγωγικότητα σε εργασίες βαρέως τύπου\nΟ ερπυστριοφόρος εκσκαφέας EC480E της Volvo Construction Equipment κατασκευάστηκε έχοντας κατά νου μεγάλες ανασκαφές και βαριές λατομικές εργασίες. Είναι ένα ισχυρο και αποδοτικό χωματουργικό μηχάνημα που έχει σχεδιαστεί για να μειώσει την κατανάλωση καυσίμου και να αυξήσει την παραγωγικότητα.\nΔιαθέτοντας αποδεδειγμένα προηγμένη τεχνολογία, όπως η μοναδική λειτουργία ECO της Volvo και ένα νέο ηλεκτροϋδραυλικό σύστημα ελέγχου, ο EC480E στοχεύει στην αύξηση της συνολικής απόδοσης χωρίς απώλειες. Η αυτόματα επιλεγμένη λειτουργία ECO βελτιστοποιεί το υδραυλικό σύστημα για να μειώσει τις απώλειες ροής και πίεσης, ενώ το νέο ηλεκτροϋδραυλικό σύστημα παρέχει ελεγχόμενη ροή κατά παραγγελία και μειωμένες εσωτερικές απώλειες στο κύκλωμα. Και τα δύο χαρακτηριστικά οδηγούν σε υψηλότερη δυνατότητα ελέγχου και βελτιωμένη απόδοση καυσίμου – με αποτέλεσμα μεγαλύτερη παραγωγικότητα και απόδοση.\nΗ αποδοτικότητα είναι το κλειδί για την επιτυχία και ο EC480E λειτουργεί με γνώμονα αυτό. Ενσωματώνοντας το μοναδικό σύστημα λειτουργίας της Volvo, το οποίο διαθέτει πέντε λειτουργίες εργασίας με στόχο την προσαρμογή του μηχανήματος στην εργασία, ο EC480E εξασφαλίζει τη βέλτιστη απόδοση του κινητήρα . Όταν τα χειριστήρια είναι ανενεργά για ένα προκαθορισμένο χρονικό διάστημα, ο εκσκαφέας μπορεί να προγραμματιστεί για να μειώσει αυτόματα τις στροφές του κινητήρα ή ακόμα και να τερματίσει τη λειτουργία του προκειμένου να μειώσει περαιτέρω την κατανάλωση καυσίμου και το θόρυβο. Οι χειριστές μπορούν να παρακολουθούν τόσο την τρέχουσα όσο και τη μέση κατανάλωση καυσίμου μέσω ενός απλού μετρητή στην καμπίνα.\nΟι εκσκαφείς Volvo είναι παραδοσιακά κατασκευασμένοι για να αντέχουν σε σκληρές συνθήκες. Ο ισχυρός κινητήρας D13 Stage V της Volvo, που βασίζεται σε δεκαετίες εμπειρίας, προσφέρει υψηλές δυνατότητες εκσκαφής μαζί με μειωμένες εκπομπές και αποδοτικότητα καυσίμου. Για μεγαλύτερη αντοχή, τα εξαρτήματα του πλαισίου του EC480E είναι ενισχυμένα, εξασφαλίζοντας μεγάλη διάρκεια ζωής και υψηλό χρόνο λειτουργίας. Αυτός ο εκσκαφέας χρησιμοποιεί βαρέως τύπου επικάλυψη για να αποτρέψει ζημιές στην κάτω πλευρά του μηχανήματος από βράχια και θραύσματα, αυξάνοντας την ανθεκτικότητα.\nΤα ζωτικά μέρη του κινητηρα προστατεύονται από βλάβη λόγω υπερθέρμανσης χάρη σε ένα υδραυλικό μοτέρ ανεμιστήρα, ηλεκτρικά ελεγχόμενο, μειώνοντας περαιτέρω την κατανάλωση καυσίμου και τον θόρυβο. Η προαιρετική αντίστροφη λειτουργία του ανεμιστήρα, η οποία φυσάει τον αέρα προς την αντίθετη κατεύθυνση, επιτρέπει τον «αυτοκαθαρισμό» του ψυγείου για εύκολη συντήρηση.\nΗ συνήθης συντήρηση απλοποιείται χάρη στα ομαδοποιημένα σημεία εξυπηρέτησης (όλα τα φίλτρα του κινητήρα είναι μαζί) και μια ομαδοποιημένη κατασκευή η οποία τοποθετεί το ψυγείο, τον aftercooler και το ψυγειο υδραυλικού λαδιού δίπλα-δίπλα για εύκολη πρόσβαση.\nΗ εργονομία στην καμπίνα αναβαθμίζεται, καθώς όλες οι λειτουργίες – από τα χειριστήρια και τους διακόπτες έως και την οθόνη LCD και το πληκτρολόγιο – είναι εργονομικά και ιδανικά τοποθετημένες ώστε να διευκολύνουν το έργο του χειριστή.\nΤο να είναι κανείς πελάτης της Volvo σημαίνει να έχει στη διάθεσή του ένα πλήρες σύνολο υπηρεσιών. Η Volvo μπορεί να προσφέρει μια μακροπρόθεσμη συνεργασία, να προστατεύσει τα έσοδα και να προσφέρει μια πλήρη γκάμα λύσεων για τους πελάτες της με τη χρήση ανταλλακτικών υψηλής ποιότητας που παρέχονται από ανθρώπους με πάθος για το συγκεκριμένο αντικείμενο. Τέλος, η Volvo δεσμεύεται να αυξήσει τη θετική απόδοση της εκάστοτε επένδυσης των πελατών της και να μεγιστοποιήσει το χρόνο λειτουργίας του κάθε μηχανήματος.\nΠροηγούμενο άρθροΌμιλος ΕΛΛΗΝΙΚΑ ΜΑΡΜΑΡΑ: ισχυρή παρουσία στην έκθεση Middle East Stone 2019\nΕπόμενο άρθροΗ εταιρεία ΑΦΟΙ ΔΕΡΜΙΤΖΑΚΗΣ ΑΒΕΕ – Ελληνικά Λευκά Μάρμαρα στη Διεθνή Έκθεση Middle East Stone 2019 στο Ντουμπάι


ΑΝΑΤΟΜΙΑ ΦΥΣΙΟΛΟΓΙΑ ΙΙ : Εξεταστέα Ύλη 2021 2022 - edu.klimaka.gr\nΑΝΑΤΟΜΙΑ ΦΥΣΙΟΛΟΓΙΑ ΙΙ : Εξεταστέα Ύλη 2021 2022\nΕκπαιδευτική Κλίμακα ΕΞΕΤΑΣΤΕΑ ΥΛΗ ΕΠΑΛ 27 Ιουνίου 2021\t 19 Αυγούστου 2021\nΕΞΕΤΑΣΤΕΑ ΥΛΗ ΑΝΑΤΟΜΙΑΣ / ΦΥΣΙΟΛΟΓΙΑΣ ΠΑΝΕΛΛΑΔΙΚΩΝ ΕΞΕΤΑΣΕΩΝ ΕΠΑΛ 2022\nΒΙΒΛΙΟ: «Ανατομία−Φυσιολογία» Γ΄ ΕΠΑ.Λ., (ΣΥΓΓΡΑΦΕΙΣ: Παπαδόπουλος Τρ., Ρίζου Ευαγ., Διαμαντοπούλου Μ., Μαρκαντωνάκης Π., Εκδόσεις Διόφαντος)\n3.1. Η ΑΝΑΤΟΜΙΑ ΤΗΣ ΚΑΡΔΙΑΣ\n3.2. ΛΕΙΤΟΥΡΓΙΑ ΤΗΣ ΚΑΡΔΙΑΣ\n3.3. ΑΡΤΗΡΙΕΣ ΚΑΙ ΦΛΕΒΕΣ\n3.4. ΑΡΤΗΡΙΑΚΟ ΣΥΣΤΗΜΑ ΜΙΚΡΗΣ ΚΥΚΛΟΦΟΡΙΑΣ\n3.5. ΑΡΤΗΡΙΑΚΟ ΣΥΣΤΗΜΑ ΜΕΓΑΛΗΣ ΚΥΚΛΟΦΟΡΙΑΣ\n3.6. ΦΛΕΒΙΚΟ ΣΥΣΤΗΜΑ ΜΙΚΡΗΣ ΚΥΚΛΟΦΟΡΙΑΣ\n3.7. ΦΛΕΒΙΚΟ ΣΥΣΤΗΜΑ ΜΕΓΑΛΗΣ ΚΥΚΛΟΦΟΡΙΑΣ\n4.8. ΑΝΟΣΙΑ−ΕΝΕΡΓΗΤΙΚΗ ΚΑΙ ΠΑΘΗΤΙΚΗ\n4.9. ΟΜΑΔΕΣ ΑΙΜΑΤΟΣ (Εξαιρούνται: Δοκιμασία Διασταύρωσης, Μετάγγιση και Καταστάσεις που απαιτούν Μετάγγιση)\n5.1. Η ΣΤΟΜΑΤΙΚΗ ΚΟΙΛΟΤΗΤΑ\n5.5. ΓΕΝΙΚΑ ΓΙΑ ΤΗ ΛΕΙΤΟΥΡΓΙΑ ΤΟΥ ΠΕΠΤΙΚΟΥ ΣΥΣΤΗΜΑΤΟΣ\n5.6. ΠΩΣ ΛΕΙΤΟΥΡΓΕΙ ΤΟ ΠΕΠΤΙΚΟ ΣΥΣΤΗΜΑ\n5.7. ΠΕΨΗ ΤΩΝ ΥΔΑΤΑΝΘΡΑΚΩΝ/ΛΙΠΩΝ/ΠΡΩΤΕΪΝΩΝ\n5.8. ΜΕΤΑΒΟΛΙΣΜΟΣ ΥΔΑΤΑΝΘΡΑΚΩΝ/ΛΙΠΩΝ/ΑΜΙΝΟΞΕΩΝ\n5.9. ΦΥΣΙΟΛΟΓΙΚΗ ΔΙΑΤΡΟΦΗ−ΒΙΤΑΜΙΝΕΣ\nΚΕΦΑΛΑΙΟ 6: ΑΝΑΠΝΕΥΣΤΙΚΟ ΣΥΣΤΗΜΑ\n6.1. ΟΡΓΑΝΑ ΤΗΣ ΑΝΩ ΑΕΡΟΦΟΡΟΥ ΟΔΟΥ\n6.2. ΟΡΓΑΝΑ ΤΗΣ ΚΑΤΩ ΑΕΡΟΦΟΡΟΥ ΟΔΟΥ (Εξαιρούνται: Ο βήχας, Πνευμονικοί όγκοι και Χωρητικότητες, Νεκρός ή βλαβερός χώρος και η Χρησιμότητα της αεροφόρου οδού)) ΑΝΤΑΛΛΑΓΗ ΤΩΝ ΑΕΡΙΩΝ, ΜΕΤΑΦΟΡΑ ΤΩΝ ΑΕΡΙΩΝ (όχι το 4: Ρύθμιση της Αναπνοής)\n7.2. ΟΥΡΗΤΗΡΑΣ−ΟΥΡΟΔΟΧΟΣ ΚΥΣΤΗ−ΟΥΡΗΘΡΑ\n7.3. ΟΙ ΝΕΦΡΟΙ ΚΑΙ ΤΑ ΥΓΡΑ ΤΟΥ ΣΩΜΑΤΟΣ (οι παράγραφοι με τίτλο «Σπειραματική διήθηση», «Επαναρρόφηση», «Ενεργητική μεταφορά», «Παθητική μεταφορά», «Η κάθαρση του πλάσματος» και «Ο όγκος των αποβαλλόμενων ούρων» δεν συμπεριλαμβάνονται στη διδακτέα- εξεταστέα ύλη)\nΤΑ ΟΥΡΑ, Σύσταση των ούρων, (Από την υποενότητα «Οργανικά στοιχεία» μόνο ονομαστικά: Ουρία, Κρεατινίνη, Ουρικό οξύ, Ιππουρικό οξύ και τα ανόργανα συστατικά. Από την υποενότητα «Ανόργανα συστατικά» την παράγραφο: «Τα κυριότερα ανόργανα…… θειικά ιόντα.»)\n8.1. ΓΕΝΝΗΤΙΚΟ ΣΥΣΤΗΜΑ ΤΟΥ ΑΝΔΡΑ\n8.2. ΓΕΝΝΗΤΙΚΟ ΣΥΣΤΗΜΑ ΤΗΣ ΓΥΝΑΙΚΑΣ\n9.1. ΧΗΜΙΚΗ ΣΥΣΤΑΣΗ ΟΡΜΟΝΩΝ (μόνο η β’ παράγραφος, δηλαδή ο ορισμός)\n9.2. ΘΥΡΕΟΕΙΔΗΣ ΑΔΕΝΑΣ\n9.2.1. Εισαγωγή (μόνο η α’ παράγραφος)\n9.2.2. Ορμόνες θυρεοειδούς (μόνο οι δύο πρώτες περίοδοι της α΄ παραγράφου, δηλ. από «Οι ορμόνες … (TSH)».)\n9.3. ΠΑΡΑΘΥΡΕΟΕΙΔΕΙΣ ΑΔΕΝΕΣ\n9.3.1. Ορμόνες των παραθυρεοειδών αδένων (μόνο η α’ παράγραφος, από «Οι παραθυροειδείς αδένες …έκκριση της ορμόνης.»)\n9.4. ΘΥΜΟΣ ΑΔΕΝΑΣ\n9.6. ΟΡΜΟΝΕΣ ΟΠΙΣΘΙΟΥ ΛΟΒΟΥ ΥΠΟΦΥΣΗΣ\n(Εξαιρούνται: Υπερλειτουργία του πρόσθιου λοβού της Υπόφυσης, Υπολειτουργία του πρόσθιου λοβού της Υπόφυσης και Παθήσεις του οπίσθιου λοβού της υπόφυσης).\n9.7. ΟΡΜΟΝΕΣ ΤΗΣ ΕΝΔΟΚΡΙΝΟΥΣ ΜΟΙΡΑΣ ΠΑΓΚΡΕΑΤΟΣ\n(μόνο η α’ παράγραφος, από «Η ενδοκρινής μοίρα … την ινσουλίνη.)\n9.8. ΕΠΙΝΕΦΡΙΔΙΑ – ΟΡΜΟΝΕΣ ΕΠΙΝΕΦΡΙΔΙΩΝ\n(μόνο η α’ και η β’ παράγραφος, από «Τα επινεφρίδια … στο κέντρο».)


Κύπρος: 4-0 ο ΑΠΟΕΛ την Ανόρθωση\n«Εθνικός Κήρυξ» 12 Ιανουαρίου, 2019\nΟ Ιωάννου με σουτ στο 71’ κάνει το 3-0. Φωτογραφία από βίντεο.\nΜεγάλη σημασίας νίκη με σκορ 4-0 πανηγύρισε το ΑΠΟΕΛ που επικράτησε της Ανόρθωσης στο ντέρμπι που έγινε στο ΓΣΠ. Η ομάδα του Πάολο Τραμετσάνι παρουσιάστηκε απόλυτα ουσιαστική και αποτελεσματική και πέτυχε τέσσερα τέρματα δίχως να χρειαστεί να δημιουργήσει σωρεία ευκαιριών στην αντίπαλη εστία.\nΤο σκορ άνοιξε ο Λέο Νατέλ στο 17ο λεπτό με εντυπωσιακό κτύπημα φάουλ, ενώ στην επανάληψη ο Μοράις με πέναλτι στο 67’ και ο Ιωάννου με σουτ στο 71’ κλείδωσαν το έκτο σερί τρίποντο για τους «γαλαζοκίτρινους» που διατηρήθηκαν στην κορυφή της βαθμολογίας. Το τέταρτο γκολ σημείωσε ο Λούκας Σόουζα στις καθυστερήσεις.\nΣτον αντίποδα, η Ανόρθωση πήρε λιγότερα από όσα έδωσε στον αγώνα, διατήρησε την μπάλα στην κατοχή της και είχε ευκαιρίες για να σκοράρει αλλά δεν τα κατάφερε και γνώρισε την πρώτη της ήττα μακριά από το «Αντώνης Παπαδόπουλος». Η μεγαλύτερη ευκαιρία για την ομάδα του Γιούργκεν Στρέπελ σημειώθηκε στο 56’ με το σουτ του Μικελτάντζε που κατέληξε στο δοκάρι.\nΙσορροπημένο ήταν το πρώτο ημίχρονο στο μεγαλύτερο διάστημα, με το ΑΠΟΕΛ να καταφέρνει να πάει προβάδισμα στο σκορ στο 17’ με εκπληκτική απευθείας εκτέλεση φάουλ του Λέο Νατέλ λίγο έξω από την περιοχή της Ανόρθωσης.\nΟι φιλοξενούμενοι προσπάθησαν να αντιδράσουν στην συνέχεια, κράτησαν την μπάλα στην κατοχή τους (63% έναντι 37% στο πρώτο 45λεπτο) όμως δεν μπόρεσαν να γίνουν ιδιαίτερα απειλητικοί για την εστία του Βάτερμαν. Είχαν πάντως μια καλή ευκαιρία στο 45’ με το διαγώνιο σουτ του Κοφί που μπήκε επικίνδυνα στην περιοχή του ΑΠΟΕΛ αλλά η μπάλα κατέληξε έξω.\nΣτην επανάληψη, η Ανόρθωση ξεκίνησε επιθετικά και είχε ένα καλό σουτ με τον Μπεσάτ στο 49’, ενώ μεγάλη ευκαιρία χάθηκε στο 56’ με το σουτ του Μικελτάντζε που κατέληξε στο δοκάρι. Σταδιακά το ΑΠΟΕΛ ανέβασε τον ρυθμό του, και κατάφερε να διπλασιάσει τα τέρματα του στο 66’ με τον Μοράις με εύστοχη εκτέλεση πέναλτι, σε ανατροπή του Νσουέ από τον Πράνιτς.\nΠέντε λεπτά αργότερα ο Νικόλας Ιωάννου έδωσε διαστάσεις θριάμβου στη νίκη του ΑΠΟΕΛ με δυνατό σουτ, εκμεταλλευόμενος την ασταθή απόκρουση του Βάργκιτς σε σουτ του Νατέλ. Η Ανόρθωση δεν μπόρεσε να αντιδράσει και στην τελευταία φάση του αγώνα ο Λούκας Σόουζα έγραψε τον επίλογο με τέταρτο γκολ στο 90+4’.\nΑΠΟΕΛ (Πάολο Τραμετσάνι): Βάτερμαν, Βούρος (88’ Ρουέδα), Μερκής, Ιωάννου (79’ Καρλάο), Νσούε, Καζού, Μοράις, Σόουζα, Ζαχίντ, Μπάλογκ, Νατέλ (86’ Εφραίμ).\nΑΝΟΡΘΩΣΗ (Γιούργκεν Στρέπελ): Βάργκιτς, Σίλντενφελντ, Ντουγκλάο, Μπεσάτ, Στρούνα, Βίκτορ, Κοφί (85’ Κυριάκου), Ράγιος, Μικελντάτζε, Πράνιτς (72’ Εγγλέζου), Ντούρις (16’ Κατσαράβα).\nΠάμε για αγώνες-«φωτιά» στα ημιτελικά\nEuropa League: Ηττα (0-3) του ΑΠΟΕΛ από τη Βασιλεία στο ΓΣΠ


Είστε εδώ:ΑρχικήΤα Νέα μαςΝέα του ΈβρουΒΙΝΤΕΟ ΥΠΟΨΗΦΙΟΥ ΒΟΥΛΕΥΤΗ ΑΝΑΣΤΑΣΙΟΥ ΔΗΜΟΣΧΑΚΗ ΓΙΑ ΤΟ ΜΕΧΡΙ ΤΩΡΑ ΕΡΓΟ ΤΟΥ ΓΙΑ ΤΟΝ ΕΒΡΟ.\nΗ ψήφος είναι επιλογή εμπιστοσύνης!\nΕμπιστοσύνη που έλαβα και την τίμησα!\nΤην έκανα οδηγό μου και σημαία μου!\nΗ πορεία ήταν απαιτητική αλλά αποδοτική!\nΘέλω να συνεχίσουμε μαζί!\nΠερισσότερο ενωμένοι, περισσότερο δυνατοί!\nΔιαβάστηκε 966 φορές Τελευταία τροποποίηση στις Τετάρτη, 26 Ιουνίου 2019 11:16\nΠερισσότερα σε αυτή την κατηγορία: « Σχολείο Δεύτερης Ευκαιρίας Ορεστιάδας: Ενημερωτική ημερίδα για το θεσμό των σχολείων δεύτερης ευκαιρίας. Αντιπροσωπεία του ΚΚΕ σήμερα στην Ορεστιάδα και στο Διδυμότειχο. »


by elisavet 27/02/2021 10:36 27/02/2021 12:30 429\nΓια την δική της άσχημη προσωπική εμπειρία στο χώρο του θεάτρου μίλησε στο «MEGA Σαββατοκύριακο» η ηθοποιός, Κατερίνα Τσάβαλου.\n«Δύο φορές έχω υποστεί σεξουαλική παρενόχληση γενικά στη ζωή μου. Όμως, έχω υποστεί εργασιακή βία. Πήγαινα στη δουλειά, δεν με άφηνε να παίξω, μου έλεγε την ώρα της παράστασης «πω, πω πώς παίζεις έτσι, βαριέμαι». Το θέατρο ήταν γεμάτο. Το είχα πει στους δικούς μου, σκέφτηκα να φύγω αλλά ήμουν επαγγελματίας ηθοποιός. Ήμουν 2 χρόνια με κρίσεις πανικού πάνω στη σκηνή επειδή δεν μπορούσα να το εξωτερικεύσω», ανέφερε η Κατερίνα Τσάβαλου.\nΠαράλληλα, χαρακτήρισε ως «φάουλ» την επίθεση του Δημήτρη Λιγνάδη στον πρόεδρο του Σωματείου Ελλήνων Ηθοποιών, Σπύρο Μπιμπίλα.\n«Ο Μπιμπίλας είναι ένας άνθρωπος που είναι το ΣΕΗ η ψυχή του. Είναι πολύ καλός ηθοποιός. Είναι ο άνθρωπος που βοηθά κόσμο, συναδέρφους. Χάρη σε αυτόν λειτουργεί το σωματείο. Για τον Σπύρο Μπιμπίλα συσπειρωθήκαμε, είμαστε μαζί του» τόνισε η Κατερίνα Τσάβαλου.\nΤέλος, όπως ανέφερε η Κατερίνα Τσάβαλου, υπάρχουν 200 καταγγελίες για περιστατικά βίας και παρενόχλησης στο Σωματείο Ελλήνων Ηθοποιών και σύντομα θα βγουν άλλες δύο – τρεις υποθέσεις στο «φως» της δημοσιότητας.\nΤέλος οι ηθοποιοί Φιλιππίδης, Χαϊκάλης, Κιμούλης: Τους διαγράφουν από το Σωματείο Ελλήνων Ηθοποιών\n04/02/2022 15:08 827\nΚΑΤΑΓΓΕΛΙΕΣ ΗΘΟΠΟΙΟΙΚΑΤΕΡΙΝΑ ΤΣΑΒΑΛΟΥΣΩΜΑΤΕΙΟ ΕΛΛΗΝΩΝ ΗΘΟΠΟΙΩΝ


Η τέχνη της εποχής μας, διαδράσεις επικοινωνίας και αισθητικές παράμετροι - Εφημερίδα Κεφαλονιά\nΗ τέχνη της εποχής μας, διαδράσεις επικοινωνίας και αισθητικές παράμετροι\nΟ Κώστας Ευαγγελάτος τόσο ως ζωγράφος όσο και ως θεωρητικός τέχνης θα αναφερθεί στις καλλιτεχνικές τάσεις που διαμορφώνουν το σύγχρονο εικαστικό τοπίο στη μεταμοντέρνα του εκδοχή και έκβαση καθώς και στις κοινωνικές και εκπαιδευτικές παραμέτρους που καθορίζουν την αισθητική της εποχής μας. Έτσι αναμένεται να μας ξεναγήσει στη σύγχρονη τέχνη εμπλουτίζοντας τις γνώσεις και τις εικαστικές μας εμπειρίες. Η θεωρητική του ενασχόληση και η βιωμένη εμπειρία του σχετικά με θέματα τέχνης είναι συνεχής από την εποχή των εικαστικών σπουδών του στο Μανχάτταν το 1983-85 και τη διεθνή εκθεσιακή του παρουσία μέχρι σήμερα. Η εκδήλωση θα λάβει χώρα την Τετάρτη 11 Δεκεμβρίου 2019 στις 19:00 στην αίθουσα Κώστα Ευαγγελάτου του Τμήματος Ψηφιακών Μέσων και Επικοινωνίας του Ιονίου Πανεπιστημίου στο Αργοστόλι. Η εκδήλωση απευθύνεται σε όλους, ιδίως δε σε εκείνους όσους θέλουν να γνωρίζουν τα τεκταινόμενα του σύγχρονου πολιτισμού.\nΜουσική βραδιά στο Κάστρο Αγίου Γεωργίου στα Περατάτα\nΗ «Ψυχρή Καταδίωξη» στον Δημοτικό Κινηματογράφο


kynigesia.gr - Οι πετροπέρδικες λίγο πριν την έναρξη: και ναι και όχι…\nΣπύρος Μέμος\t 10 September 2021\nΠέντε μήνες ξηρασίας κοντεύουμε να κλείσουμε στα Γιάννενα, αν αναλογιστεί κανείς ότι από τις αρχές του Μάη ως σήμερα έχουν πέσει μόνο κανά δυο μπόρες. Για να ξεδιψάσει όμως ο τόπος, χρειάζεται μια σιγανή βροχή, να καθίσει λίγες μέρες και να ποτίσει.\nΑυτήν περιμένουμε τώρα που ξεκίνησε να φθινοπωριάζει και οι θερμοκρασίες να πέφτουν αισθητά, ιδιαίτερα τη νύχτα. Γιατί μόλις ο ήλιος πάρει να ανεβαίνει, η μέρα ζεσταίνει ακόμη και στα μεγάλα υψόμετρα, στα λημέρια της πέρδικας. Τι γίνεται όμως πάνω στα γιαννιώτικα περδικοτόπια λίγο πριν ξεκινήσει το κυνήγι της; Η εικόνα σε κάποιες περιπτώσεις είναι ενθαρρυντική και σε άλλες αρνητική, με λίγα λόγια αλλού ναι και αλλού όχι.\nΠέρδικες υπάρχουν στα βουνά που έχουν ρυάκια και πηγές, στα μέρη που δεν επικρατεί η απόλυτη ξεραΐλα και το ξυρισμένο χορτάρι, από τα ζώα που ψάχνουν λίγη χλωρασιά. Να σημειωθεί ότι οι γέννες φέτος φαίνεται να πήγαν καλά, γιατί η αναβροχιά την περίοδο φωλεοποίησης των πουλιών ευνόησε την επώαση.\nΠέρδικες υπάρχουν σε απόμερα μέρη και όσοι τυχεροί μπόρεσαν να αφιερώσουν κόπο, χρόνο (και χρήμα) σε εξερευνήσεις αυτή την περίοδο, θα έχουν σίγουρα αποκούμπι να ξεκινήσουν τις πρώτες μέρες. Όσοι πάντως έτρεξαν στα ψηλά, είναι γενικά ευχαριστημένοι φέτος. Τα κοπάδια στα εν λόγω βουνά είναι γεμάτα και σηκώνουν πουλιά.\nΣτις άνυδρες ηπειρώτικες κορφές τα πράγματα είναι εντελώς απογοητευτικά και υπάρχει περίπτωση το πρωί να μην ακούσεις ούτε λάλο. Να λάβουμε υπόψη ότι σύμφωνα με μαρτυρίες βοσκών και εδώ οι γέννες δεν πήγαν άσχημα, αλλά φαίνεται ότι αυτή τη στιγμή τα πουλιά είναι αποτραβηγμένα χαμηλά, λόγω της ανηλεούς ξηρασίας.\nΔεν είναι τυχαίο ότι οι κτηνοτρόφοι σκέφτονται να παρατήσουν νωρίς φέτος τα κορφοβούνια και να μεταφέρουν τα ζώα τους. Όσον αφορά τις πέρδικες, κανείς δεν μπορεί να ξέρει τι θα γίνει μόλις ο καιρός στρώσει και μόνο οι αυτοψίες τον Οκτώβρη και τον Νοέμβρη θα δώσουν απαντήσεις για τα βουνά στα οποία αυτή τη στιγμή επικρατεί ησυχία.\nΈχουμε ακόμη μπροστά μας καιρό, μέχρι τα μέσα του Δεκέμβρη. Ήδη από τα τέλη του Οκτώβρη με τις πρώτες μπεκάτσες και το χειμώνιασμα του καιρού, το τοπίο αλλάζει στα ψηλά με λιγότερο κόσμο και ανακατατάξεις πληθυσμών. Πολύ περισσότερο τα πρώτα χιόνια και η κακοκαιρία, δίνουν καινούρια δεδομένα στα αλπικά.\nΣε κάθε περίπτωση, μην ξεχνάμε ότι η λογική του περδικά δεν είναι αυτή της ποσότητας, αφού ούτως ή άλλως ανεβαίνει στα απάτητα για δυο πουλιά στην καλύτερη. Δυο πουλιά, πολλή προσπάθεια, κινδύνους και αγωνία, αλλά και πολλή συγκίνηση, αδρεναλίνη και ικανοποίηση. Κανείς περδικάς δεν ζητά να κατανοήσει κάποιος την «τρέλα» του, ούτε να μοιραστεί τη λογική του. Αυτό που επιδιώκει είναι να βρεθεί εκεί πάνω μόνος του να το ζήσει…\nΑυλαία στην καλύτερη περδικοχρονιά της δεκαετίας\nπέρδικα,\tΚυνήγι Πέρδικας,\tπετροπέρδικα,\tέναρξη πέρδικας


Απορίες διατροφής - Σελίδα 3 • MyCat\nΤο MyCat είναι μια από τις μεγαλύτερες ελληνικές διαδικτυακές κοινότητες με 88,866 εγγεγραμμένα μέλη και 719,271 μηνύματα σε 22,790 θέματα. Αυτή τη στιγμή μαζί με εσάς απολαμβάνουν το MyCat άλλα 225 άτομα.\nH koukimanster ή έγραψε στις 20:16, 27-11-12:\nΈχει δώσει ποτέ κανείς στη γατούλα του συκώτι; Αν ναι, πώς να το μαγειρέψω καλύτερα; Σίγουρα όχι τηγανιτό. Μπορώ να το ψήσω και να το βράσω. Αν το βράσω, που θα είναι πιο ελαφρύ, θα έχει αρκετά θρεπτικά συστατικά ή θα το "σκοτώσω";\nH Πουπουλίνα προστατευω τη φυση και τα ζωα=πολιτισμος έγραψε στις 20:25, 27-11-12:\nΠαντως με το συκωτι θελει ιδιαιτερη προσοχη καθως Συκώτι σε μεγάλες ποσότητες μπορεί να προκαλέσει τοξικότητα βιταμίνης Α, η οποία επηρεάζει τους μύες και τα κόκαλα.Δες εδω.\nΒασικα αν μπορεις να το κανεις στον ατμο,η ακομα και βραστο..μαλλον καλυτερο μου φαινεται.\nH koukimanster ή έγραψε στις 20:54, 27-11-12:\nΚαλησπέρα! Ναι το γνωρίζω, τα έχω διαβάσει αυτά πολλές φορές! Με μια φορά που λέω να της δώσω, δε νομίζω να έχουμε πρόβλημα. Έτσι δεν είναι;\nΒασικά ψάχνω να βρω κάτι δελεαστικό και θρεπτικό, γιατί λόγω οίστρου δεν έχουμε όρεξη για φαΐ, ακόμα και την αγαπημένη μας τσιπούρα και το λατρεμένο κοτόπουλο τα τρώμε με τα χίλια ζόρια. Οπότε σκέφτηκα, μιας και συκώτι δεν της έχω ξαναδώσει, ότι θα της αρέσει σαν καινούρια γεύση και είναι και θρεπτικό. Όποια άλλη ιδέα, κάτι παραπάνω από καλοδεχούμενη!\nH Πουπουλίνα προστατευω τη φυση και τα ζωα=πολιτισμος έγραψε στις 22:24, 27-11-12:\nΕννοειται οτι δεν θα εχει καποιο προβλημα με μια φορα.Ουτε καν με καποιες φορες,αραια και που.Απλα ειπα να στο γραψω,γιατι δεν ηξερα αν το γνωριζεις.\nH koukimanster ή έγραψε στις 22:59, 27-11-12:\nΆντε να δούμε πότε θα μας ξανανοίξει η όρεξή μας, με τον βρωμοίστρο\nH Πουπουλίνα προστατευω τη φυση και τα ζωα=πολιτισμος έγραψε στις 14:17, 20-12-12:\nTα μηνυματα που αφορουσαν το μαγειρευτο φαγητο,μεταφερθηκαν στο αναλογο θεμα εδω.\nH lenini αυτή τη στιγμή δεν είναι συνδεδεμένη. Έχει 3 γάτες . Έχει γράψει 4 μηνύματα.\nH lenini έγραψε στις 12:00, 08-01-13:\nΛιγη βοήθεια και σε μένα παρακαλώ!!!\nΠριν από περίπου ένα μήνα, ήρθε στην αυλή μου ένας αρσενικός γατούλης, αδεσποτος και ταλαιπωρημένος. Τον υιοθέτησα και τον φροντίζω μαζί με τις άλλες αδεσποτούλες μου. Το περίεργο όμως με αυτόν εδώ είναι οτι ΑΡΝΗΤΑΙ κατηγορηματικά να φάει (ακόμα και να δοκιμάσει) οποιαδήποτε τροφή για γάτες κυκλοφορεί στο εμπόριο. Κονσέρβες και φακελλάκια που όταν τα ανοίγω, οι υπόλοιπες γατούλες μου λιποθυμούν (από τη μυρωδιά και μόνο), αυτός τις κοιτάει περιφρονητικά και δεν τις αγγίζει. Κροκέτες ποιότητας απο pet shop για τον γατούλη είναι τόσο φαγώσιμες όσο και τα χαλίκια της αυλής!\nΤρελαίνεται για μαγειρεμένο κρέας και θα φάει στην ανάγκη διάφορα αποφάγια (ρυζι μαγειρεμένο σε ζωμο, μακαρόνια με σάλτσα κτλ) που ξέρω οτι δεν του κάνουν καλό. Ψοφάει για αλλαντικά που επίσης ξέρω οτι δεν κάνει γιατί είναι αλμυρά κτλ. Εγώ και ο σύντροφος είμαστε χορτοφάγοι και δεν μου αρέσει να μαγερεύω κρέας στο σπίτι. Μέχρι στιγμής του ψωνίζω πακέτο (κοτόπουλο ψητο ή σουβλάκι) αλλα μου κοστίζει αρκετά!!! Καμμιά ιδέα? Ο κτηνίατρος τι θα έλεγε?\nH Πουπουλίνα προστατευω τη φυση και τα ζωα=πολιτισμος έγραψε στις 15:16, 08-01-13:\nΚαλησπερα και καλη χρονια φιλη μου.\nΤο τι θα ελεγε ο κτηνιατρος,δεν το ξερω,απλα θα σου πω την δικια μου γνωμη.\nΤο πιο πιθανο ειναι,οτι εχει συνηθισει να τρωει αποφαγια,για αυτο και δεν τρωει κατι αλλο.Θα σου ελεγα να ξεκινησεις αρχικα με υγρη τροφη για γατες,κονσερβες,φακελακια κλπ..,που ειναι πιο δελεαστικη τροφη και ,ας πουμε,πιο κοντα σε αυτα που ετρωγε,και σιγα σιγα να πας στην ξηρη τροφη.\nH koukimanster ή έγραψε στις 15:20, 08-01-13:\nΧμ μήπως να δοκίμαζες να του δώσεις καμιά κονσέρβα με τόνο; Η δικιά μας γατούλα σνομπάρει ανελέητα τις κονσέρβες, αλλά σε μια κονσέρβα με τόνο δε λέει ποτέ όχι. Συγκεκριμένα, της εταιρείας Schesir. Είναι με κανονικά κομματάκια ψαριού σε ζουμάκι και μυρίζει ωραία και έντονα, πιστεύω θα το φάει. Κι εμάς η δικιά μας δεν τρώει κανενός άλλου είδους κονσέρβα ή φακελάκι, κανενός όμως.\nO Μαυρογατος έγραψε στις 16:16, 09-01-13:\nAνακατεψε κιμα με κονσερβα και σταδιακα αλαζε την αναλογια υπερ της κονσερβας. Οταν φτασει να την τρωει σκετη περιμενε λιγο καιρο και αρχισε να προσθετεις και ξηρα.\nH lenini έγραψε στις 09:32, 11-01-13:\nΦακελάκια, κονσέρβες και ξηρά τροφή ο γατούλης μου δεν καταδέχεται ούτε να τα φτύσει!\nΘα δοκιμάσω να του τα αναμείξω με κιμά... καλή ιδέα. Επίσης δεν έχω δοκιμάσει να του δώσω τόνο!!! Πως μου διέφυγε!!!\nΘα ξεκινήσω τα πειράματα αργότερα πάντως, γιατί τώρα δεν πολυ-τρώει... μάλλον λόγω οίστρου.\nH koukimanster ή έγραψε στις 12:51, 11-01-13:\nΤον κιμά να τον μαγειρέψεις χωρίς καθόλου καρυκεύματα όμως! Ίσως με λίγο λαδάκι μόνο και φυσικά νεράκι.\nO Μαυρογατος έγραψε στις 09:15, 12-01-13:\nΚαι τον τονο να τον αποφευγεις. Ειναι τιγκα στο αλατι και μπορει αν ταιζεις συχνα να προκαλεσει και αλλα προβληματα.\nH koukimanster ή έγραψε στις 11:06, 12-01-13:\nΟι γατίσιες κονσέρβες τόνου δε νομίζω ότι είναι τίγκα στο αλάτι. Τώρα εντάξει, όπως όλες οι κονσέρβες καλό είναι να δίνονται με φειδώ.\nH lenini έγραψε στις 12:45, 14-01-13:\nτόνο δεν τρώμε (ούτε ανθρώπινο, ούτε γατίσιο)... τον απέρριψε με συνοπτικές διαδικασίες!(σνιφ-πιφ)\nο κιμάς μόνο με σώζει... προς το παρών η μόνη αναλογία που γίνεται δεκτή απο το γατούλη ειναι το 1 (κονσέρβα) προς 5 (κιμά). Ετσι και μου πέσει λίγο παραπάνω, το αφήνει επιδεικτικά!\nH Cristy-Aris οι φατσούλες μου!!! έγραψε στις 08:22, 23-06-13:\nΚαλημέρα. Ποιός μπορεί να βοηθήσει?? Από ποιό μήνα ξεκινάνε να τρώνε μόνα τους τα μικρά γατάκια? Συγκεκριμένα αυτά που φιλοξενώ σήμερα κλείνουν 1 μήνα.\nΤα μικρά είναι μαζί με τη μαμά τους και θηλάζουν... θελώ να τα μάθω να τρώνε ξηρή τροφή, θα μπορούν να φάνε? Πρέπει να τους πάρω ειδική τροφή για μικρά γατάκια?... να περιεχεί δηλαδή γάλα? Να την μουσκεύω σε νερό για να μαλακώσει για να μπορούν να την φάνε πιο εύκολα? Ποιός ξέρει να μου λύσει τις απορίες??\nΤελευταία επεξεργασία από το χρήστη Lord Kratos : 23-06-13 στις 14:53. Αιτία: Merge\nH anna 21 έγραψε στις 14:44, 23-06-13:\nΑρχική Δημοσίευση από Cristy-Aris\nαφου ειναι ενος μηνα σιγα σιγα θα αρχισουν να τρωνε και μονα τους. αφου εχουν μαμα ομως θα συνεχισουν και να θηλαζουν οσο τα αφηνει. ναι υπαρχουν πολλες ξηρες τροφες για γατακια, οι κροκετες ειναι πιο μικρες και τα βοηθανε και εχουν και συστατικα που τα βοηθανε στην αναπτυξη. γαλα δεν χρειαζεται να τους δωσεις εσυ. ο,τι γαλα χρειαζονται το παιρνουν απο τη μαμα τους. το δικο μας γαλα μπορει να τους προκαλεσει διαρροιες και στην τελικη δεν το χρειαζονται. ναι μπορεις να τις μουσκευεις λιγο στην αρχη τις κροκετες, τα μικρα ομως μπορει να χρειαστουν μερες μεχρι να καταφερουν να τις τρωνε.\nH Cristy-Aris οι φατσούλες μου!!! έγραψε στις 18:55, 23-06-13:\nΓεία σου anna 21, είναι 5 τα γατάκια και δεν ξέρω αν τρώνε καλά, η μαμά τους έχει πληγές και δεν μπορεί να τα θηλάσει για πολλή ώρα. Να τους δοκιμάσω με ξηρή τροφή που περιέχει γάλα? ( για μικρά γατάκια )\nH anna 21 έγραψε στις 20:02, 23-06-13:\nοταν λες εχει πληγες η μαμα τους? ειναι αδεσποτη?\nδεν καταλαβαινω τι εννοεις ξηρα τροφη που περιεχει γαλα... αν μπορουν να φανε μονα τους δε χρειαζονται γαλα. αν δεν μπορουν να φανε κροκετες δοκιμασε κονσερβα. αν δεν μπορουν να φανε καθολου μονα τους και η μαμα τους δεν τα θηλαζει πολυ πρεπει να τα ταιζεις με μπιμπερο με ειδικο γαλα για γατακια.\nH Conan έγραψε στις 20:25, 23-06-13:\nΜαλλον εννοει τις κροκετουλες της Γουισκας για γατακια που εχουν γεμιση γαλα,απο οτι λεει στο σακουλακι... Αν ομως ειναι οντως τοσο μικρα,κανονικα χρειαζεται μπιμπερο και ειδικο γαλα,οπως προειπε και η Αννα.Μπορεις να βρεις τετοιο στα πετ σοπ.\nH AntzelaRu o Tom ο γατουλης μας! έγραψε στις 12:59, 17-06-15:\nΓεια σας! εχω εναν γατουλη δυο μηνων... στην αρχη επαιρνα ξηρη τροφη royal canin και του αρεσαν πολυ... πριν λιγες μερες αλλαξα την τροφη του παιρνω whiskas junior δεν εχω ομως την ιδια ανταποκριση κ τα κοπρανα του αλλαξαν! ξερετε για τα whiskas αν ειναι καλα η αν ειναι συχνο φαινομενο να φερνει παρενεργειες?\nH ΦΛΩΡΑ έγραψε στις 13:15, 17-06-15:\nΚαλώς ήρθες! Να σου ζήσει ο γατούλης, είναι γλύκας! Κατά την ταπεινή μου γνώμη τα κόπρανα του άλλαξαν απο την αλλαγή τροφής,ειναι σύνηθες φαινόμενο αυτό.Πρέπει να την αλλάζεις σταδιακά δηλ.να ανακατεύεις στη καινούρια λίγο απο την παλιά για να μην του προκαλέσει διάρροιες.Η γνώμη μου όμως είναι οτι η royal canin ειναι πολύ καλύτερη.Γιατί την άλλαξες;\nH AntzelaRu o Tom ο γατουλης μας! έγραψε στις 13:36, 17-06-15:\nΕυχαριστωωω πολυυυ... Την πρωτη μερα εδινα κ απο τα δυο να συνηθισει... την αλλαξα επειδη ενα μικρο 400gr εκανε 5ευρω σε pet shop κ χρειαζοταν τουλαχιστον 2-3 το μηνα... εγω ειμαι φοιτητρια και εψαχνα κατι πιο οικονομικο...αν κ η διαφορα του ειναι 2-3 ευρω σχεδον...\nH kat-cats έγραψε στις 14:24, 17-06-15:\nΚαλησπέρα! να χαίρεσαι το μικρούλι σου. Επειδή το κόστος για όλους μας είναι σημαντικό, μπορείς να βρεις την τροφή που θέλεις μέσω ίντερνετ σε πολύ καλύτερες τιμές....οι μικρές συσκευασίες έχουν το καλό ότι δίνεις τα λεφτά λίγα λίγα αλλά τελικά κοστίζουν περισσότερο. Οποια αλλαγή κάνεις να θυμάσαι πάντα να την κάνεις σταδιακά. Να σου ζήσει ο γατούλης!\nH rouli726 γατομαμά! έγραψε στις 21:19, 17-06-15:\nκαλησπέρα κι από εμένα και να χαίρεσαι το γατούλη.\nβασικά τον πήγες από μια πολύ καλή τροφή σε μια άθλια και απότομα\nλογικό είναι να έχει παρενέργειες.\nβασικά πρέπει να κάνεις μια μικρή έρευνα στις τροφές. στο λέω γιατί στην ίδια τιμή με τις whiskas βρίσκεις πολύ καλύτερης ποιότητας.\nεπίσης πολύ σωστό αυτό που ειπώθηκε πως οι μικρές συσκευασίες κοστίζουν περισσότερο.\nεπίσης και οι τροφές τύπου friskies-whiskas λόγω του ότι έχουν ελάχιστο κρέας και χίλια άλλα άχρηστα συστατικά, ουσιαστικά δεν χορταίνουν εύκολα τα γατιά.\nγια αρχή δες αυτές τις τροφούλες και κάνε και τη δική σου έρευνα, κυρίως σε πετ σοπ, όχι σε σούπερ μάρκετ.\nστο ίντερνετ υπάρχουν πάρα πολλά καταστήματα που μπορείς να βρεις και να σου φέρουν τις τροφές αν δεν μένεις σε μεγάλη πόλη.\njosera kitten minette(ειναι 10κιλη, κραταει για μια γατα περιπου 4-5 μηνες)\nαπό εκεί και πέρα, όταν δοκιμάσεις μια και του "κάνει", παράγγειλέ τη σε μεγάλη συσκευασία(στη μεγαλύτερη που έχει η κάθε τροφή) και σου βγαίνει πολύ οικονομικότερη. με αυτό τον τρόπο μπορείς να πας και σε καλύτερη ποιότητα από αυτές, με τα ίδια λεφτά σχεδόν, σε μεγάλη συσκευασία.\nνα θυμάσαι η μετάβαση από τη μια τροφή στην άλλη πρέπει να γίνει σταδιακά σε 1-2 εβδομάδες, ίσως και παραπάνω για να είσαι σίγουρη, και κάθε τροφή να τη δοκιμάσεις για 1 μήνα τουλάχιστον.\nH AntzelaRu o Tom ο γατουλης μας! έγραψε στις 13:48, 18-06-15:\n[QUOTE=AntzelaRu;4183485]Σας ευχαριστωω πολυ... συνεχιζει να μην τρωει με ορεξη τα whiskas και κανει διαροια κ θα παιρνω παλι τα royal canin που τρελαινοταν μαλλον απο το ιντερνετ συμφερει πιο πολυ... ειναι το πρωτο μου γατακι και δεν ηξερα τι ακριβως να επαιρνα οτι ακουγα απο φιλους...\nH rouli726 γατομαμά! έγραψε στις 14:29, 18-06-15:\nτο σημαντικο ειναι πως δεν το αφησες με το προβλημα του αλλα το ψαχνεις.\nμη νομιζεις, κανεις εδω μεσα δεν ειναι-ηταν τοσο ..ειδικος!\nολοι με την εμπειρια μαθαμε δυο πραγματα(κι ακομη μαθαινουμε δηλαδη χαχα).\nνα χαιρεσαι το γατουλη σου.\nH AntzelaRu o Tom ο γατουλης μας! έγραψε στις 18:21, 18-06-15:\nφυσικα και το ψαχνω και θελω να ειναι οσο καλυτερα γινεται...και με τις δυνατοτητες που εχω να του δινω τα απαραιτητα! ευχαριστω πολυ για τις συμβουλες\nH Aleksa έγραψε στις 20:03, 18-06-15:\nΝα έχεις πάντα υπόψη οτι πολύ συχνά το φθηνό, καταλήγει να είναι "ακριβό".\nΌχι μόνο με την έννοια του ακατάλληλου υλικού που απορρίπτεται άμεσα και πρέπει να αντικατασταθεί αλλά ,και ιδιαίτερα στο θέμα της τροφής, πρέπει να είμαστε προσεκτικοί και να επιλέγουμε με κριτήριο πρωτίστως την ποιότητα, ειδάλλως ρισκάρουμε στο μέλλον τα χρήματα που έχουμε γλυτώσει (κι ακόμα περισσότερα) να τα δώσουμε μαζεμένα στους ειδικούς για θεραπεία προβλημάτων υγείας.\nH AntzelaRu o Tom ο γατουλης μας! έγραψε στις 20:19, 18-06-15:\nΝαι τα εχω σκεφτει αυτα απλα δεν ηξερα τι ακριβως ειναι καλο σε σχεση με τις ξηρες τροφες που μου ειπε ο κτηνιατρος να δινω... αργοτερα οταν ειδα οτι αλλαξαν διαφορα αρχισα να ψαχνω το θεμα για τις τροφες! οσον αφορα το σπιτικο φαγητο εχω ακουσει οτι προτιμανε το κοτοπουλο. αληθευει? και τι αλλο μπορω να δινω απο σπιτικο φαγητο χωρις να ρισκαρω? ευχαριστω.\nH Aleksa έγραψε στις 20:32, 18-06-15:\nΜπορείς να δεις το θέμα μας "Θέλω να μάθω συνταγές να μαγειρεύω στο γατάκι μου" καθώς επίσης να ρίξεις μια ματιά εδώ κι εδώ\nH flora22 έγραψε στις 21:14, 18-06-15:\nΠοια ειναι κατα τη γνωμη σας μια πολυ καλη μαρκα για την υγεια της γατας? Εγω χρησιμοποιω τη royal canin. Υπαρχει κατι καλυτερο απο αυτη?\nH AntzelaRu o Tom ο γατουλης μας! έγραψε στις 22:43, 18-06-15:\nααα ωραια καποια στιγμη θα δοκιμασω να δω αν θα φαει με ευχαριστηση ο Τομ μου τη royal canin χρησιμοποιησα κ εγω στην αρχη (μου την συστησαν ως καλη) κ δεν ειχα κανενα προβλημα νομιζω ειναι μια απο τις καλυτερες αλλα δεν εχω πολυ εμπειρια σε αυτα...\nH Aleksa έγραψε στις 22:44, 18-06-15:\n'Εχω να σου προτείνω τη Happy Cat\nH rouli726 γατομαμά! έγραψε στις 00:05, 19-06-15:\nΜια χαρά είναι η royal απλώς συνήθως τα γατιά που τη μαθαίνουν δύσκολα την ξεμαθαίνουν και μερικές φορές δημιουργεί πρόβλημα αυτό στους γατογονείς.\nΥπάρχουν στην τιμή της κι άλλες εξίσου καλές, ίσως και καλύτερες. Αν το γατάκι δεν έχει πρόβλημα με το έντερο, το καλύπτουν κι άλλες τροφές σε αυτή την κατηγορία τιμής,και λίγο χαμηλότερα, πχ happy cat-sanabelle-arden grange-applaws.\nΛίγο ψάξιμο θέλει και όλοι βρίσκουν την τροφή που ταιριάζει στο γατάκι τους.\nΠροσοχή μόνο οι αλλαγές να γίνονται σταδιακά και όχι λιγότερο από 1-2 μήνες κάθε τροφή.\nH ΦΛΩΡΑ έγραψε στις 14:33, 21-06-15:\nΟπως εψαχνα στο ιντερνετ για τροφες γατας, επεσα σε μια καναδεζικη ολιστικη με το ονομα Pronature σε διαφορες γευσεις.Μηπως την ξερει κανεις να μου πει τη γνωμη του;\nH Πουπουλίνα προστατευω τη φυση και τα ζωα=πολιτισμος έγραψε στις 20:35, 21-06-15:\nΔυστυχως δεν την ξερω καθολου.Απλα να σου πω οτι γενικα οι καναδεζικες ειναι καλες τροφες.Επισης δες τα συστατικα τους,απο εκει θα καταλαβεις καποια πραγματα και δες και αυτο το θεμα,ουτως ωστε να παρεις καποια ιδεα.\nH ΦΛΩΡΑ έγραψε στις 21:22, 21-06-15:\nH flora22 έγραψε στις 13:55, 23-06-15:\nΑν και γαι τη royal εχω ακουσει καλα πραγματα μηπως υπαρχει μια γατοτροφη που να ειναι ακομα καλυτερη ως προς τα συστατικα και τη ποιοτητα του περιεχομενου?\nH kat-cats έγραψε στις 10:31, 24-06-15:\nΑρχική Δημοσίευση από flora22\nΠολλές είναι οι σχετικές τροφές π.χ. acana, orijen, pronature, go, now και άλλες πολλές. Θα πρέπει να πειραματιστείτε αρχικά με grain free τροφές όπως αυτές που ανέφερα, να δείτε ότι ταιριάζουν στο γατάκι σας (δεν έχει διάρροιες, αέρια κλπ.) και μετά να πάρετε μεγαλύτερες συσκευασίες.\nH Φυλλίτσα έγραψε στις 13:44, 07-07-15:\nΚαλησπέρα παιδιά! Να σας ρωτήσω, το καλοκαίρι η όρεξή τους μειώνεται;; Εμένα της μικρής η όρεξη έχει μειωθεί στο μισό απ' ότι έτρωγε! Βασικά, της βάζω όση ποσότητα της έβαζα όλο το χρόνο, χωρισμένη σε 3 μερίδες τη μέρα, και τρώει κάθε φορά λίγο στην αρχή και μετά ανά διαστήματα γυρνάει στο μπωλ της και μασουλάει από λίγες κροκετούλες.Τις τρώει όλες αλλά σε αρκετά μεγάλο χρονικό διάστημα. Πχ μέχρι πριν 1-1μιση μήνα δεν προλάβαινα να της βάλω τις κροκέτες στο μπωλ, τις εξαφάνιζε! Τώρα κάνει αρκετή ώρα να τις εξαφανίσει! Λέτε να φταίει η εποχή; Είναι στειρωμένη η γάτα παρεμπιπτόντως.\nH Aleksa έγραψε στις 13:50, 07-07-15:\nΝαι, μειώνεται και μην ανησυχείς είναι από τη ζέστη. Η δική μου κάθε καλοκαίρι αδυνατίζει και γίνεται...συλφίς!\nH Claire Rentfield έγραψε στις 13:51, 07-07-15:\nΝαι πάντα το καλοκαίρι τους μειώνεται η όρεξη. Αν δεν έχει άλλα συμπτώματα μην ανησυχείς, μάλλον η ζέστη της φταίει της καημενούλας και φυσικά μια και δεν έχει κρύο έχει και λιγώτερες καύσεις οπότε και μειωνένες θερμιδικές ανάγκες.\nH Φυλλίτσα έγραψε στις 13:52, 07-07-15:\nΝαι μου έχει γίνει πιο τεμπέλα και ολιγόφαγη Πάλι καλά, γιατί είχα αρχίσει να ανησυχώ!\nH Aleksa έγραψε στις 14:13, 07-07-15:\nΈτσι είναι: Μαμ,κακά και νάνι ("κοκό" δεν έχει, λόγω στείρωσης )\nH Φυλλίτσα έγραψε στις 17:23, 07-07-15:\nΧαχαχα όχι, αυτό να μας λείπει!!\nH annapeli37 simpa έγραψε στις 17:33, 29-07-15:\nΚαλύτερα είναι οι κονσέρβες ή η ξηρά τροφή;\nΤελευταία επεξεργασία από το χρήστη Claire Rentfield : 29-07-15 στις 19:07. Αιτία: Greeklish\nH ΕΛΑ έγραψε στις 22:08, 03-01-16:\nΚαλησπέρα και Καλή Χρονιά !!! Εδώ και 2 1/1 μήνες στείρωσα το γάτο μου και με προβληματίζει ακομη η διατροφή του. Το τελευταίο μήνα εφαρμόζω τη μεθοδο να δίνω τη μιση ποσότητα light χωρίς σιτηρά και την άλλη μισή κανονική πάλι χωρίς σιτηρά . Θεωρείται καλη αυτή την ιδέα ?Δικής μου έμπνευσης . Του δίνω arden grange light & canagan 75% salmon . Επειδη αρχικως μου φαινόταν φαγανός και ήθελα να μην μου παχύνει για αυτό εβαλα το light αλλά και γιατί θεωρησα οτι μια μεσογειακή γατα που ζει και μεσα στο σπίτι δεν θα ηθελε τοση πρωτείνη και ήταν και ένας τρόπος να την κατεβάσω . Αλλες οι ανάγκες μίας καναδέζας ή σκωτσεζας γάτας που ρίχνει και τις βόλτες της στην 《δροσερή 》ύπαιθρο τους . Γενικά τί ξέρετε πάνω στο θέμα αυτό ? Είναι καλό μία γάτα να τρώει μίξη 2 τροφών ? Τώρα σκέφτομαι να κρατήσω σταθερή την arden light και να αλλάξω την canagan ,φαίνεται να μην το ξετρελαινει και να περάσω σταδιακά στην n&d ή στην orijen.\nH Nelliel έγραψε στις 21:43, 04-01-16:\nΚαλα μη νομιζεις οτι οι γατες στην Σκωτια ή στον Καναδα κυκλοφορουν στα χιονια και στο κρυο. Μεσα στα σπιτια τους τις εχουν οι ανθρωποι, στους 25 βαθμους.\nH ΕΛΑ έγραψε στις 22:13, 04-01-16:\nΗ μίξη τροφων , light & κανονική πώς σου φαίνεται ως ιδέα ?


Αεροπορικά εισιτήρια από Ελλάδα (Αθήνα) προς Γενεύη – Ουκρανία Διεθνείς Αερογραμμές (UIA) (Greece)\nΑθήνα - Γενεύη\nFrom 90 € *\nΑεροπορικά εισιτήρια από Ελλάδα (Αθήνα) προς Γενεύη\n*Η τιμή ισχύει από τις 17-05-2022 και αφορά εισιτήριο απλής μετάβασης, ενώ η τιμή είναι διπλάσια για εισιτήριο μετ’ επιστροφής. Ο αριθμός των εισιτηρίων για αυτήν την προσφορά είναι περιορισμένος. Άδεια «АG No. 505921» εκδόθηκε στην UIA από την κρατική υπηρεσία πολιτικής αεροπορίας της Ουκρανίας στις 27.06.2012.\nNur-Sultan (Astana) Geneva\nΕισιτήριο πτήσης Αθήνα – Γενεύη: mπορώ να αλλάξω τις ημερομηνίες ταξιδιού χωρίς χρέωση?\nΕισιτήριο πτήσης Αθήνα – Γενεύη: Πόσες αποσκευές μπορώ να έχω στη πτήση Αθήνα – Γενεύη?\nΕισιτήριο πτήσης Αθήνα – Γενεύη: Πώς να αγοράσετε duty free προϊόντα με έκπτωση στην πτήση Αθήνα – Γενεύη?


X Factor: Η έκπληξη του Μάστορα, η selfie και η Γεωργία Αθανασοπούλου που κόπηκε ξανά (vid) | Έθνος\n| Τηλεόραση | 27.09.2019 12:36\nX Factor: Η έκπληξη του Μάστορα, η selfie και η Γεωργία Αθανασοπούλου που κόπηκε ξανά (vid)\nΟ Άρης Μακρής μαζί με τους διαγωνιζόμενους του «X Factor» (Copyright: Instagram)\nΟι Auditions του «X Factor» δεν έχουν τελειώσει. Οι διαγωνιζόμενοι ετοιμάζονται να ανέβουν στο stage. O Χρήστος Μάστορας, η Μελίνα Ασλανίδου, ο Μιχάλης Τσαουσόπουλος και ο Γιώργος Θεοφάνους προσπαθούν πάνω απ' όλα να διακρίνουν το πάθος του κάθε διαγωνιζόμενου για τη μουσική και το τραγούδι. Αυτό συνέβη και στο επεισόδιο της Τετάρτης (25/9).\nΗ Εlizabeth Koliada, η οποία κατάγεται από την Ουκρανία, σπουδάζει δημοσιογραφία στο Πάντειο Πανεπιστήμιο και παράλληλα είναι μοντέλο. Η 22χρονη καλλονή επέλεξε να τραγουδήσει το «Loca» της Σακίρα, αλλά η εμφάνισή της δεν ενθουσίασε τους κριτές, μιας και περίμεναν να δουν κάτι περισσότερο από αυτό που έβλεπαν πάνω στη σκηνή. Παρ' όλα αυτά έγινε η ανατροπή και πέρασε στην επόμενη φάση του παιχνιδιού με τρία «ναι». Ο πρώτος που θέλησε να πει την άποψή του για τη νεαρή κοπέλα ήταν ο Μιχάλης Τσαουσόπουλος, ο οποίος θέλησε να σχολιάσει πρώτα την εμφάνισή της και μετά τη φωνή της. Στη συνέχεια, ανέβηκε στη σκηνή και της ζήτησε να βγάλουν μία selfie.\nΜε το τραγούδι «Η μόνη επιλογή» του συγκροτήματος Melisses, έκανε την εμφάνισή του μπροστά στην κριτική επιτροπή του «X Factor» ο Γιάννης Τεργιάκης. Ο 17χρονος ασχολείται από πολύ μικρός με τη μουσική καθώς κάνει κιθάρα και φωνητική. Παράλληλα, έχει ως ενασχόλησή του τον αθλητισμό. «Πιστεύω για τη σημερινή μου εμφάνιση περισσότερο άγχος έχει η μητέρα μου, παρά εγώ», ανέφερε ο νεαρός παίκτης στη κάμερα του Open TV. Ο Γιάννης τελικά κατάφερε να περάσει στην επόμενη φάση του παιχνιδιού με τέσσερα «ναι», ενώ η κριτική επιτροπή δεν έκρυψε τον ενθουσιασμό της.\nΗ Γεωργία Αθανασοπούλου πήγε στο «X Factor» για έναν ιερό σκοπό. Θέλει να προωθήσει στη χώρα μας ένα είδος μουσικής που είναι ξεχασμένο. Αυτό είναι τα χριστιανικά γκόσπελ. Η 42χρονη παίκτρια, όμως, διάλεξε να διαγωνιστεί με το «True Faith» των New Order και δυστυχώς δεν έπεισε τους κριτές ώστε να περάσει στην επόμενη φάση. Θυμίζουμε πως η Γεωργία Αθανασοπούλου έχει συμμετάσχει κι άλλες φορές σε μουσικά σόου χωρίς όμως καμία ελπίδα.\nΤο τραγούδι «24k magic» του Bruno Mars, καθώς και το «Είμαι αλλού», του συγκροτήματος «Melisses», επέλεξε για την εμφάνισή του στις auditions του «X Factor» το συγκρότημα Daf. Οι τέσσερις άντρες πήγαν στο μουσικό τάλεντ σόου με σκοπό να τους μάθει ο κόσμος και να προωθήσουν τη δουλειά τους. Ο Χρήστος Μάστορας έμεινε με το στόμα ανοιχτό μόλις τους είδε, ενώ ο Γιώργος Θεοφάνους δεν πείστηκε αρκετά με την εμφάνισή τους. Τελικά, όμως, έδωσε το τέταρτο «ναι» και το συγκρότημα πέρασε στον επόμενο γύρο του παιχνιδιού.\nΗ Αντιγόνη Κουτσούρη ανέβηκε στη σκηνή του «X Factor», διεκδικώντας μία θέση στο μουσικό ριάλιτι. Η 52χρονη παίκτρια από τότε που θυμάται τον εαυτό της τής άρεσε να τραγουδάει. Μένει με τον σύζυγό της στο Λαγονήσι, ενώ εργάζεται ως φυσικοθεραπεύτρια. Για το «X Factor» επέλεξε το τραγούδι «Το κορίτσι», σε μουσική και στίχους του Γιάννη Χριστοδουλόπουλου, που έχει ερμηνεύσει η Πέννυ Μπαλτατζή. Η εμφάνισή της κατάφερε να κλέψει τις εντυπώσεις και οι κριτές την πέρασαν στο Bootcamp.\nΤο τραγούδι «Άδεια μου αγκαλιά» που έχει ερμηνεύσει ο Διονύσης Σαββόπουλος και η Ελευθερία Αρβανιτάκη επέλεξε η Τζένια Μαυρογιάννη. Η 25χρονη κοπέλα σπουδάζει στο τμήμα Πολιτικών Μηχανικών του ΠΑΔΑ, αλλά επιθυμεί να γίνει τραγουδίστρια. Η μελωδική φωνή της κατάφερε να συγκινήσει την κριτική επιτροπή. «Έχεις μία φωνή που είναι σωστή. Έχεις μία ωραία έκφραση. Σαν πρώτη ύλη το έχεις. Κι αυτό είναι πολύ σημαντικό. Σε ευχαριστώ!», ανέφερε, μεταξύ άλλων, η Μελίνα Ασλανίδου, ενώ συγκινημένος ο Γιώργος Θεοφάνους συμπλήρωσε: Σε ρώτησα προηγουμένως αν είσαι τραγουδίστρια. Να απαντήσω εγώ; Είσαι τραγουδίστρια! Κατάφερες να με αγγίξεις πολύ και λόγω του Νιόνιου. Ο Νιόνιος είναι από τους δασκάλους μου κι έχω μια πολύ μεγάλη ευαισθησία. Αλλά ήσουν εδώ, σαν να το κάνεις χρόνια, οπότε προφανώς από την ώρα που γεννήθηκες ήσουν, απλά δεν το ήξερες. Μπράβο, κορίτσι μου».\nΜια διαφορετική εκδοχή του τραγουδιού «Υπάρχει λόγος», που έχει ερμηνεύσει στο παρελθόν η Έλενα Παπαρίζου, επέλεξε για την εμφάνισή του στις Auditions ο Ματθαίος Πουμπουρίδης, ενώ λίγο πριν το τέλος του σημερινού επεισοδίου, οι κριτές δεν μπόρεσαν να κρύψουν τον ενθουσιασμό τους για τη 17χρονη Jody Lulati από την Αλβανία, η οποία διάλεξε το «You know I’m no good» της Amy Winehouse.\nΤο επόμενο επεισόδιο του «X Factor» θα προβληθεί αύριο, Πέμπτη (26/9), στις 21:00 από τη συχνότητα του Open TV.\nΤηλεόραση | 30.10.2021 15:55\nThe Voice: Άφωνοι όλοι με τη νέα εικόνα της Έλενας Παπαρίζου στο επεισόδιο του Σαββάτου (pic)


Φτωχότερος ο χώρος της μόδας - Πέθανε ο σχεδιαστής Γιάννης Τσεκλένης | Thats Life. Life as it is!\nΟ διεθνούς φήμης Έλληνας σχεδιαστής Γιάννης Τσεκλένης έφυγε από την ζωή χτες 29/1/2020 σε ηλικία 82 ετών. Συνέβαλε στην αναγνώριση της ελληνικής μόδας εκτός συνόρων. Η ανακοίνωση του θανάτου του έγινε από το Πελοποννησιακό Λαογραφικό Ίδρυμα σε ανάρτηση στο facebook.\nΟ σχεδιαστής είχε ιδιαίτερη σχέση με το Ίδρυμα καθώς τους είχε δωρίσει το σύνολο των συλλογών του. Έργα του έλαβαν μέρος σε πολλές αναδρομικές εκθέσεις, όπως «Γιάννης Τσεκλένης – Ένας Έλληνας σχεδιαστής μόδας», στο Θέατρο Θησείο στην Αθήνα, «6 ‘Παγκόσμιοι’ Έλληνες σχεδιαστές» στο Ζάππειο, στο Λονδίνο και τη Λευκωσία και την πρόσφατη «Tseklenis. Τα χρόνια της μόδας» στο Ναύπλιο.\nΟ σχεδιαστής γεννήθηκε στην Αθήνα στις 6 Νοεμβρίου 1937. Μεγάλωσε και ολοκλήρωσε τις σπουδές του στην Αθήνα. Αρχικά φοίτησε στο Κολλέγιο Αθηνών και στη συνέχεια αποφοίτησε από τη Σχολή Μωραΐτη.\nΤο 1960 παντρεύτηκε την Άσπα Πεσμαζόγλου και το 1963 απέκτησαν έναν γιο, τον Κωνσταντίνο Τσεκλένη. Το 1976 παντρεύτηκε τη δεύτερη σύζυγό του, Έφη Μελά, πρώην μοντέλο και Μις Ελλάς του 1954 με την οποία και ήταν μαζί μέχρι το θάνατό του.\nΣτα τέλη της δεκαετίας του 1970 και τη δεκαετία του 1980, υπέγραφε με τη φίρμα TSEKLENIS στολές εργασίας, κάλτσες, βαλίτσες, καθώς και μια σειρά από οικιακά προϊόντα, όπως λευκά είδη, υφάσματα διακόσμησης εσωτερικών χώρων και επίπλων, πλακάκια τοίχου και δαπέδου κ.λπ. Επίσης, σχεδίαζε τους εσωτερικούς χώρους αυτοκινήτων, αεροσκαφών και ξενοδοχείων. Το έργο του εγκωμιάστηκε παγκοσμίως από κορυφαίους συντάκτες μόδας της εποχής, όπως η Bernadine Morris (New York Times), Sally Kirkland (Life Magazine), η Eugenia Sheppard (International Herald Tribune, Los Angeles Times) και πολλοί άλλοι.\nΡούχα σχεδιασμένα από τον Γιάννη Τσεκλένη\nΤα τελευταία χρόνια της ζωής του είχε ασχοληθεί με τον σχεδιασμό και την ανακαίνιση ξενοδοχείων, πολυτελών κατοικιών και μέσων μαζικής μεταφοράς.\nΗ καλλιτεχνική συνεισφορά του Γιάννη Τσεκλένη στην Ελλάδα, έχει αναγνωριστεί και του έχουν απονεμηθεί διάφορες διακρίσεις. Έχει λάβει τον Αργυρό Σταυρό του Τάγματος του Φοίνικος, το Χρυσό Μετάλλιο της Μόδας από το Ελληνικό Ινστιτούτο Μόδας, την Κόρη των Κυκλάδων από το Ελληνικό Κέντρο Μόδας και το Βραβείο Δίολκος της Ελληνικής Ακαδημίας Marketing.\nΓΙΑΝΝΗΣ ΤΣΕΚΛΕΝΗΣΓΙΑΝΝΗΣ ΤΣΕΚΛΕΝΗΣ ΠΕΘΑΝΕΓΙΑΝΝΗΣ ΤΣΕΚΛΕΝΗΣ ΠΟΙΟΣ ΕΙΝΑΙΕΛΛΗΝΑΣ ΣΧΕΔΙΑΣΤΗΣΕΦΥΓΕ ΑΠΟ ΤΗ ΖΩΗ\nTo δερμάτινο μαύρο μακρύ παλτό είναι το απόλυτο must αυτόν τον χειμώνα


Πόλεμος για την ΕΡΤ | Espresso\nΠόλεμος για την ΕΡΤ\nΤετάρτη, Ιούνιος 12, 2013 - 13:00\nΛουκέτο μπαίνει στην ΕΡΤ ύστερα από απόφαση της κυβέρνησης, που διά στόματος Σίμου Κεδίκογλου ανακοίνωσε τους λόγους που η δημόσια τηλεόραση περνάει στην ιστορία. Οι θύλακες αδιαφάνειας, η σπατάλη, η μικρή τηλεθέαση, τα 300.000.000 ευρώ τον χρόνο για ανταποδοτικό τέλος, το οποίο ονομάτισε «χαράτσι», η τεράστια περιουσία που παραμένει αδρανής, οι σκανδαλώδεις συμβάσεις με ιδιωτικές εταιρείες παραγωγής, τα προνόμια των υπαλλήλων ήταν οι λόγοι που απαρίθμησε ο υφυπουργός παρά τω πρωθυπουργώ και κυβερνητικός εκπρόσωπος και συντέλεσαν στο κλείσιμο της ΕΡΤ, παρά τις αρχικές διαβεβαιώσεις του διευθύνοντος συμβούλου Γκίκα Μάναλη ότι δεν επρόκειτο να πραγματοποιηθεί κάτι τέτοιο. Χθες το απόγευμα ο κ. Κεδίκογλου ανακοίνωσε τον τερματισμό λειτουργίας της δημόσιας ραδιοτηλεόρασης (ΕΤ1, ΝΕΤ, ΕΤ3, ΕΡΤ ΗD, ERT WORLD, είκοσι έξι ραδιοφώνων και της ορχήστρας των Μουσικών Συνόλων), με αποτέλεσμα 2.656 εργαζόμενοι στον δημόσιο φορέα να βρεθούν εν ριπή οφθαλμού στην ανεργία. Ωστόσο, άμεση ήταν η διαβεβαίωση ότι το προσωπικό θα αποζημιωθεί κανονικά, ενώ όσοι εκφράσουν την επιθυμία να εργαστούν στον νέο Οργανισμό Ραδιοτηλεόρασης που θα αρχίσει να λειτουργεί το συντομότερο δυνατό στη θέση της ΕΡΤ (και με λιγότερο προσωπικό), θα προσληφθούν ύστερα από διαφανείς διαδικασίες και με κριτήρια ΑΣΕΠ. Η λειτουργία της νέας δημόσιας τηλεόρασης αναμένεται να αρχίσει τον Σεπτέμβριο, ενώ έως τότε δεν θα εκπέμπεται πρόγραμμα. Ενημέρωση, ψυχαγωγία και αθλητικές διοργάνωσεις τινάζονται στον αέρα, με τη ματαίωση των τελευταίων να απαιτεί τις ανάλογες ρήτρες.\n«Σε μια περίοδο που ο ελληνικός λαός υφίσταται θυσίες δεν υπάρχουν περιθώρια για καθυστερήσεις και δισταγμούς. Οπως δεν υπάρχουν περιθώρια ανοχής για “ιερές αγελάδες” που παραμένουν άθικτες όταν επιβάλλονται περικοπές παντού. Οταν πρέπει να τελειώνουμε με τα ελλείμματα και να βγούμε από την κρίση, δεν μπορούμε να ανεχόμαστε θύλακες αδιαφάνειας και δημόσιας σπατάλης. Η ΕΡΤ είναι μια χαρακτηριστική περίπτωση μοναδικής αδιαφάνειας και απίστευτης σπατάλης. Η ΕΡΤ έχει τριπλάσιο έως επταπλάσιο κόστος από άλλους τηλεοπτικούς σταθμούς και τετραπλάσιο έως εξαπλάσιο προσωπικό για πολύ μικρή τηλεθέαση: τη μισή σχεδόν και για τα τρία δημόσια κανάλια μαζί απ' όση ένα μέσο εμπορικό κανάλι» ανέφερε η ανακοίνωση της κυβέρνησης. «Μιλάμε για μια εταιρεία με έξι λογιστήρια που δεν επικοινωνούν μεταξύ τους. Για να μην αναφερθούμε στο τεράστιο κόστος εξωτερικών μεταδόσεων, που έχουν επιβάλει απαρχαιωμένα συνδικαλιστικά προνόμια και έτσι μετακινούνται δεκάδες τεχνικοί κάθε τόσο για έργο που μπορεί να γίνει από δύο έως τρία άτομα. Η σημερινή ΕΡΤ έχει εξελιχθεί σε ένα σκάνδαλο που το βλέπουν καθημερινά όλοι, αλλά δεν τόλμησε να το αγγίξει κανείς. Η κυβέρνηση αποφάσισε να κλείσει την ΕΡΤ. Με το ισχύον νομικό πλαίσιο και με κοινή υπουργική απόφαση σταματούν οι μεταδόσεις της ΕΡΤ μετά την ολοκλήρωση του προγράμματος σήμερα το βράδυ. Στη θέση της ΕΡΤ θα δημιουργηθεί ένας σύγχρονος δημόσιος, αλλά όχι κρατικός, ούτε κομματικός ελεγχόμενος Οργανισμός Ραδιοτηλεόρασης. Κατά τα πρότυπα των πιο επιτυχημένων δημόσιων ραδιοτηλεοπτικών οργανισμών της Ευρώπης. Το σχετικό νομοσχέδιο κατατίθεται αμέσως ώστε να λειτουργήσει το ταχύτερο ο νέος φορέας. Με σαφές οργανόγραμμα, όπως προβλέπουν τα σύγχρονα δεδομένα για τη δημόσια ραδιοτηλεόραση. Το αρχείο της ΕΡΤ, που αποτελεί αληθινό εθνικό θησαυρό, θα περιφρουρηθεί και θα αξιοποιηθεί πλήρως». Ο κυβερνητικός εκπρόσωπος τόνισε επίσης ότι για όσες θέσεις της σημερινής ΕΡΤ κρίνονται υπεράριθμες, θα προσληφθούν με ΑΣΕΠ νέοι εργαζόμενοι στα νοσοκομεία, στα ΚΕΠ και όπου αλλού το Δημόσιο έχει ανάγκη.\nΕΛΙΣΑΒΕΤ ΚΥΡΙΤΣΗ - ΦΩΤ.: ΧΡΗΣΤΟΣ ΖΗΝΑΣ\nΒαρύ το κλίμα στο Ραδιομέγαρο\nΔημοσιογράφοι, ηθοποιοί, άνθρωποι από τον χώρο της τέχνης και πολιτικά στελέχη συγκεντρώθηκαν στο προαύλιο του Ραδιομεγάρου της ΕΡΤ λίγα λεπτά μετά την ανακοίνωση της κυβέρνησης περί «λουκέτου» της. Στα πηγαδάκια, εργαζόμενοι σε απόγνωση εξέφραζαν την αγωνία τους για το αύριο της δημόσιας τηλεόρασης, ενώ καθώς περνούσε η ώρα ο κόσμος γινόταν περισσότερος. Το δικό του μήνυμα στήριξης έστειλε ο Μίκης Θεοδωράκης με επιστολή του, στην οποία τόνιζε ότι τη στιγμή που το ΔΝΤ ομολογεί το λάθος του για την ελληνική οικονομία, η τρόικα κλείνει την ΕΡΤ. Η Ελλη Στάη, σε κλίμα έντονης συγκίνησης, παρουσίασε το τελευταίο δελτίο ειδήσεων, την ώρα που στον προαύλιο χώρο του Ραδιομεγάρου της Αγίας Παρασκευής είχε συγκεντρωθεί πλήθος κόσμου, από απλούς πολίτες με ελληνικές σημαίες στα χέρια μέχρι εκπροσώπους της ΕΣΗΕΑ. Η Κρατική Ορχήστρα Αθηνών διέκοψε τη γενική δοκιμή που έκανε εν όψει της συναυλίας της στο Ηρώδειο, προκειμένου τα μέλη των Μουσικών Συνόλων να βρεθούν στο κτίριο της ΕΡΤ για συμπαράσταση, ενώ στις 22.30 οργάνωσαν συναυλία συμπαράστασης. Τα ΜΑΤ έκαναν την εμφάνισή τους τόσο στην Αγία Παρασκευή όσο και στη Μουρούζη, ενώ ομογενείς από κάθε γωνιά του πλανήτη τηλεφωνούσαν ώστε να εκφράσουν τη συμπαράστασή τους στους εργαζομένους. Στο πλευρό της ελληνικής δημόσιας ραδιοτηλεόρασης και η ΕΒU, η οποία έστελνε την εικόνα της ΕΡΤ σε όλα τα δημόσια ευρωπαϊκά κανάλια και μάλιστα έστειλε επιστολή στον πρωθυπουργό Αντώνη Σαμαρά για να του ζητήσει ανάκληση της απόφασης. Η γενική συνέλευση των εργαζομένων της ΕΡΤ σε ψήφισμα που εξέδωσε υπογράμμισε ότι η δημόσια τηλεόραση θα παραμείνει ανοιχτή και θα κόψει επιτέλους τον ομφάλιο λώρο με την εκάστοτε κυβέρνηση. Η ΓΣΕΕ από τη μεριά της τόνισε ότι η ΕΡΤ ανήκει στον ελληνικό λαό και ότι το «λουκέτο» της είναι αντισυνταγματικό και τίθεται θέμα δημοκρατίας.\nΤο προφίλ της εταιρείας σε αριθμούς\nΤρία χρόνια έμεναν για να... 50ρίσει η ΕΡΤ, που εξέπεμψε για πρώτη φορά το 1966, ως ΕΙΡ. Η φλογέρα που άνοιγε το πρόγραμμα, σειρές όπως «Ο Χριστός ξανασταυρώνεται», οι «Πανθέοι», η «Αστροφεγγιά» , ο «Αγνωστος πόλεμος», το «Λούνα Παρκ» κ.ά., το μουσικό θέμα της «Αθλητικής Κυριακής», αλλά και ο ευρωπαϊκός διαγωνισμός τραγουδιού της Eurovision, που έδινε υψηλά ποσοστά τηλεθέασης, θα μείνουν στη συνείδηση του τηλεοπτικού κοινού ακόμη και μετά το κλείσιμο της δημόσιας τηλεόρασης (τουλάχιστον με τη σημερινή μορφή της), σχεδόν μισό αιώνα μετά τη γέννησή της. Στα «διαμάντια» της ΕΡΤ συμπεριλαμβάνεται το πλούσιο και σπάνιο αρχείο που επιβάλλεται να διασωθεί, καθώς αποτελεί πολύτιμο πολιτιστικό θησαυρό.\n- Η κρατική τηλεόραση διέθετε πέντε κανάλια (ΕΤ1, ΝΕΤ, ΕΤ3, ΕΡΤHD, ΕΡΤ World), είκοσι έξι ραδιοφωνικούς σταθμούς (επτά κεντρικούς, δεκαεννιά περιφερειακούς), καθώς και τα Μουσικά Σύνολα της ΕΡΤ με 200 μουσικούς.\n- Το κανάλι της Βουλής, που εξέπεμπε μέσω της ΕΡΤ.\n- 2.900 εργαζομένους, 630 εκ των οποίων είναι δημοσιογράφοι, 90 διοικητικοί υπάλληλοι, 1.730 υπάλληλοι 140 ειδικοτήτων και οι υπόλοιποι συμβασιούχοι.\n- Ενα περιοδικό (τη «Ραδιοτηλεόραση»).\n- Εχει επιχορηγηθεί από το κράτος για το 2013 με 205 εκατομμύρια ευρώ, τα 99 εκατομμύρια εξ αυτών θα πήγαιναν για τη μισθοδοσία των εργαζομένων.\n- Η ΕΡΤ το 2013 είχε πλεόνασμα 40 εκατομμύρια ευρώ.\n- Με το ενιαίο μισθολόγιο οι υπάλληλοι της ΕΡΤ έπαιρναν 1.200 ευρώ τον μήνα.\n- Κάθε χρόνο κάθε Ελληνας πολίτης έδινε 48 ευρώ για το ανταποδοτικό τέλος της κρατικής τηλεόρασης.\n- Είκοσι πρόεδροι έχουν περάσει από την ΕΡΤ.\nΣοβαρό ρήγμα στη συνοχή της τρικομματικής κυβέρνησης\nΣοβαρό ρήγμα στη συνοχή της τρικομματικής κυβέρνησης δημιουργεί η αιφνιδιαστική απόφαση του πρωθυπουργού Αντώνη Σαμαρά να βάλει προσωρινό «λουκέτο» στην ΕΡΤ, απολύοντας παράλληλα και τους 2.656 εργαζομένους της. Ο πρόεδρος του ΠΑΣΟΚ Ευάγγελος Βενιζέλος και ο επικεφαλής της ΔΗΜΑΡ είναι φανερά ενοχλημένοι για το γεγονός ότι δεν ρωτήθηκαν προτού παρθεί μια τόσο σοβαρή απόφαση και ζητούν να πραγματοποιηθεί άμεσα σύσκεψη στο Μέγαρο Μαξίμου. Σύμφωνα με πληροφορίες, ο πρωθυπουργός τούς πήρε τηλέφωνο από το Μέγαρο Μαξίμου και απλώς τους ανακοίνωσε τις αποφάσεις του, χωρίς να επιδέχεται καμία άλλη άποψη. Ουσιαστικά η επικοινωνία εξέπεμπε το μήνυμα «αυτή την απόφαση πήρα και δεν κάνω πίσω. Απαιτείται άμεση εξυγίανση στο Ραδιομέγαρο. Αν δεν σας αρέσει... ρίξτε με»! Χαρακτηριστικό της αντίρρησης του ΠΑΣΟΚ και της ΔΗΜΑΡ σε αυτή την απόφαση είναι το γεγονός ότι κανείς από τους υπουργούς που πρόσκεινται στα δύο συνεργαζόμενα με τη Νέα Δημοκρατία κόμματα δεν υπέγραψε τη σχετική Πράξη Νομοθετικού Περιεχομένου χθες το μεσημέρι, που έδινε το δικαίωμα στον αρμόδιο υπουργό να αναστείλει τη λειτουργία της ΕΡΤ. Ειδικότερα, δεν υπέγραψαν τη σχετική Πράξη ο υπουργός Αγροτικής Ανάπτυξης και Τροφίμων Αθανάσιος Τσαυτάρης, ο υπουργός Περιβάλλοντος Ευάγγελος Λιβιεράτος, ο υπουργός Δικαιοσύνης Αντώνης Ρουπακιώτης και ο υπουργός Διοικητικής Μεταρρύθμισης Αντώνης Μανιτάκης.\nΚάθετα αντίθετη στην αναστολή λειτουργίας της ΕΡΤ είναι και η συντριπτική πλειοψηφία των κομμάτων της αντιπολίτευσης. Ο εκπρόσωπος Τύπου του ΣΥΝ Πάνος Σκουρλέτης ανακοίνωσε: «Η ΕΡΤ δεν ανήκει στην κυβέρνηση αλλά στον ελληνικό λαό, ο οποίος την πληρώνει απαιτώντας να αποτελεί ένα υπόδειγμα αδέσμευτης και πλουραλιστικής ενημέρωσης. Στα σχέδια της κυβέρνησης θα σταθούμε απέναντι και θα αγωνιστούμε για την αναβάθμισή της». «Η Πράξη Νομοθετικού Περιεχομένου που διαλύει δημόσιους οργανισμούς είναι παράνομη και αντισυνταγματική» δήλωσε από την πλευρά του ο κοινοβουλευτικός εκπρόσωπος των Ανεξάρτητων Ελλήνων Νότης Μαριάς. Η Χρυσή Αυγή σε ανακοίνωσή της επισημαίνει πως «η ΕΡΤ ανήκει θεωρητικά στον ελληνικό λαό, δεν σέβεται όμως ένα εκατομμύριο Ελληνες πολίτες που υποστηρίζουν τη Χρυσή Αυγή, τους υβρίζει διαρκώς ως νεοναζί και δεν δίνει ποτέ βήμα σε εκπροσώπους του κόμματός μας». Τέλος, το ΚΚΕ επισημαίνει ότι η κυβέρνηση δρομολογεί την κατάργηση και τη συγχώνευση δημόσιων φορέων και οργανισμών με σοβαρές συνέπειες για τον λαό: «Ο κίνδυνος να κλείσει άμεσα η ΕΡΤ με βάση αυτό το τερατούργημα πρέπει να συναντήσει τη συνολική αντίθεση των εργαζομένων και όλου του λαού».


Η Γερμανού «έδωσε» στεγνά τον Γεωργούλη για την ερωτική επαφή που είχε με θαυμάστρια του: «Ήταν στο διπλανό δωμάτιο και φώναζαν τόσο που…»\nYou are at:Home»Showbiz»Η Γερμανού «έδωσε» στεγνά τον Γεωργούλη για την ερωτική επαφή που είχε με θαυμάστρια του: «Ήταν στο διπλανό δωμάτιο και φώναζαν τόσο που…»\nBy 27/11/2017 74 views\nΟ ηθοποιός μεταξύ άλλων, αποκάλυψε πως έχει κάνει κάτι ερωτικό με θαυμάστρια του, τρεις φορές.\n«Τρεις φορές έχω κάνει κάτι με θαυμάστρια. Μέσα σε όλα αυτά τα χρόνια που έχει… ευδοκιμήσει κάτι με θαυμάστρια, έχει γίνει τρεις φορές. Η πρώτη φορά ήταν στο “Τα λέμε”, η άλλη στην “Μαργαρίτα Γκοτιέ” και η τρίτη στο “Νυφικό κρεβάτι”», εξομολογήθηκε.\nΤο εν λόγω απόσπασμα προβλήθηκε σήμερα στην εκπομπή Επιτέλους Σαββατοκύριακο και η Ναταλία Γερμανού πήρε πάσα για να κάνει μια πιπεράτη αποκάλυψη για τον ηθοποιό.\n«Ο Αλέξης Γεωργούλης απαριθμούσε, όταν έλεγε για τα θέατρα, τις θαυμάστριες με τις οποίες έχει έρθει πιο κοντά; Και αναφέρθηκε σε τρεις παραστάσεις; Νομίζω ότι ξέχασε μία συνεύρεση. Να τον εκθέσω ή να μην τον εκθέσω; Ας το πάρει το ποτάμι… Το 2006 βρεθήκαμε στα Γιάννενα, ήμασταν και οι δύο καλεσμένοι στα εγκαίνια ενός πολύ γνωστού κλαμπ. Κι επειδή έτυχε να μας κλείσουν διπλανά δωμάτια στο ξενοδοχείο, εγώ θυμάμαι ότι ήταν άλλη μία θαυμάστρια που ξέχασες να την αναφέρεις. Εγώ δεν μπόρεσα να κοιμηθώ εκείνο το βράδυ από τη φασαρία. Συγγνώμη Αλεξάκο, για καλό το είπα, σε κομπλιμεντάρω αυτή τη στιγμή. Η κοπέλα έκανε φασαρία! Σηκώθηκε η κυρά Φροσύνη από τη λίμνη, σου λέει».\nPrevious ArticleΟι τύψεις της Κωνσταντίνας Ευριπίδου για τη μικρή Αριάδνη! (βίντεο)\nNext Article Οι μπάρες πρωτεΐνης στο… μικροσκόπιο!


Πεδουλάκης: «Δεν υποτιμήσαμε την Μπάμπεργκ» - Onsports.gr\nOnsports Team\t02 Φεβρουαρίου 2013, 00:38\nΠεδουλάκης: «Δεν υποτιμήσαμε την Μπάμπεργκ»\nΓια… τιμωρία του Παναθηναϊκού από την Μπάμπεργκ και τον αργό ρυθμό στο παιχνίδι της που είναι σε θέση να… υπνωτίσει αντιπάλους της και όχι λόγω υποτίμησής της, μίλησε ο Αργύρης Πεδουλάκης.\nΟ τεχνικός ηγέτης των «πράσινων», στην συνέντευξη Τύπου που ακολούθησε της αναμέτρησης με τους Γερμανούς, ξεκαθάρισε πως το μυαλό των παικτών του ήταν στο ντέρμπι με τον Ολυμπιακό.\nΑρχικά, ο Έλληνας προπονητής ανέφερε: «Ήταν ένα παιχνίδι πολύ δύσκολο, και το είχαμε πει και το είδαμε στην πράξη. Η Μπάμπεργκ είναι μια δομημένη ομάδα. Ότι λάθος κάνεις σε τιμωρεί. Είχαμε στιγμές που ήμασταν καλοί, αλλά και στιγμές που δεν ήμασταν. Όπως στον τομέα των ριμπάουντ ειδικά στο τελευταίο δεκάλεπτο. Πήγαμε σε σπέσιαλ καταστάσεις στο τέλος και δεν λειτουργήσαμε όπως έπρεπε. Είναι ένα πολύ σημαντικό αποτέλεσμα για εμάς. Επιστρέψαμε στις νίκες. Στην Ευρωλίγκα δεν υπάρχουν εύκολα παιχνίδια. Και αυτό ελπίζω να μας γίνει μάθημα».\nΚαι συνέχισε: «Κάποιες φορές παίζεις με την συνήθεια. Μπορεί να ακούς πολλές φορές τα ίδια πράγματα, αλλά όταν ανεβαίνουν οι σφυγμοί να τα ξεχνάς. Εμείς… περπατάμε τις εμπειρίες μας. Δεν νομίζω ότι τα ματς με τον Ολυμπιακό που έρχονται έπαιξαν ρόλο. Δεν υποτιμήσαμε την Μπάμπεργκ σε κανένα σημείο. Είναι πολύ καλή ομάδα και το είχε δείξει και πέρσι εδώ μέσα. Βρέθηκε στην μέρα της, έβαλε τα σου και κάποια ήταν πολύ δύσκολα. Έχει έναν τρόπο παιχνιδιού που σε… υπνωτίζει και μετά σε χτυπάει αν δεν είσαι συγκεντρωμένος. Εμάς μας τιμωρήσανε».\nΚαταλήγοντας, ο προπονητής του Παναθηναϊκού, σχολίασε: «Επιθετικά δείξαμε βελτίωση. Διαβάσαμε τις καταστάσεις και ο Δημήτρης όσο πέρναγε η ώρα ήταν και καλύτερος. Στο τελευταίο δεκάλεπτο βρήκαμε τις λύσεις που ψάχναμε, αλλά μας στοίχισε ότι δώσαμε πολλές δεύτερες επιθέσεις. Μας πλήγωσαν οι δεύτερες επιθέσεις».


15 μύθοι και παλιοί κανόνες ομορφιάς και η αλήθεια τους! | womannow.gr | Oμορφιά, Μόδα, Ψυχολογία, Άντρες, Καριέρα, Παιδί, Συνταγές, Διατροφή και όλα όσα Ενδιαφέρουν μια Γυναίκα με Στυλ!\nΚανένας κανόνας ομορφιάς δεν πρέπει να μας καθορίζει το στυλ ή να «φυλακίζει» τη φαντασία μας. Πολλοί μάλιστα από αυτούς είναι μύθοι. Σπάμε τους κανόνες, δημιουργούμε νέες τάσεις, κρατάμε αυτά που μας ταιριάζουν και μαθαίνουμε ποια είναι η αλήθεια σε τόσους μύθους που νομίζαμε πως είναι πραγματικότητα. Πειραματιζόμαστε και προτείνουμε εξυπνα tips που θα ανανεώσουν την εμφάνιση μας.\n1. Οι καφέ σκιές ματιών ταιριάζουν μόνο στις γαλανομάτες.\nΈνας κανόνας που δεν ισχύει πια, καθώς η καφέ σκιά αναδεικνύει εξίσου όλα τα χρώματα των ματιών,αρκεί να επιλέξουμε τη σωστή απόχρωση για τα δικά μας μάτια.\n2. Οι αφέλειες δεν είναι για τα σγουρά μαλλιά.\nΛάθος. Η τύχη ευνοεί τις τολμηρές και στη συγκεκριμένη περίπτωση δεν είναι απαγορευτικό να κόψετε μερικές τούφες κοντά στο πρόσωπο, αρκεί το κούρεμα να έχει μια οβάλ γραμμή,που δίνει σχήμα και τιθασεύει τα σγουρά μαλλιά.\n3.Το περίγραμμα των χειλιών είναι απαραίτητο.\nΟι καινούργιες υφές στα κραγιόν είναι πιο ματ και δεν φεύγουν από τα χείλη εύκολα. Άλλωστε δεν υπάρχει τίποτα χειρότερο από ένα κακοβαμμένο στόμα με έντονο περίγραμμα που ξεχωρίζει από το υπόλοιπο κραγιόν.\n4.Το συχνό βούρτσισμα δυναμώνει τα μαλλιά.\nΆλλος ένας μύθος που δεν ισχύει. Τα μαλλιά ηλεκτρίζονται και φριζάρουν πιο εύκολα με το συχνό βούρτσισμα. Τα σγουρά μαλλιά δεν θέλουν πολύ χτένισμα. Μόνο τα ξηρά,ίσια μαλλιά και μόνο όταν είναι στεγνά.\n5.Το make up στρώνει καλύτερα με πινέλο.\nΕνας κανόνας που μπορεί να επιβεβαιώσει κάθε επαγγελματίας make up artist, όμως για εμάς τις υπόλοιπες τα δάκτυλά μας είναι το καλύτερο εργαλείο,καθώς το προϊόν ζεσταίνεται από τη θερμοκρασία μας και στρώνει καλύτερα.\n6.Το σωστό hair styling απαιτεί φρεσκολουσμένα μαλλιά.\nΊσως για να ισιώσεις τα μαλλιά σου να πρέπει να είναι φρεσκολουσμένα, αν θέλεις όμως να πετύχεις ένα σινιόν ή έναν νεανικό ανέμελο κότσο,είναι καλύτερα να έχουν περάσει δύο ημέρες από το λούσιμο γιατί έτσι στέκονται ευκολότερα.\n7.Βάψε αμέσως τη ρίζα των μαλλιών σου.\nΑν η ρίζα είναι στη φυσική σου απόχρωση δεν υπάρχει λόγος ανησυχίας. Κάπως έτσι βγήκε η τεχνική “ombre”.Aσε τη ρίζα στο φυσικό σου για λίγο αρκεί να μην έχει μεγάλη αντίθεση με το χρώμα που έχεις επιλέξει να βάψεις τα μαλλιά σου. Αυτό βέβαια δεν ισχύει σε καμία περίπτωση αν έχεις λευκά μαλλιά.Τότε το ραντεβού με τον κομμωτή σου πρέπει να είναι σταθερό.\n8. Η λακ χρησιμοποιείται αποκλειστικά για τα μαλλιά.\nΌχι, αν τα φρύδια μας είναι ατίθασα και δεν στρώνουν με τίποτα. Ψεκάζουμε μια μικρή ποσότητα σε ένα βουρτσάκι και χτενίζουμε τα φρύδια μας. Άμεσο και άψογο αποτέλεσμα.\n9. Τα φρύδια μας πρέπει να έχουν την ίδια απόχρωση με τα μαλλιά μας.\nΈνας ακόμη μύθος καταρρίπτεται.Δεν είναι απαραίτητο να έχουν την ίδια απόχρωση.Μπορεί τα πιο σκούρα φρύδια να τονίζουν καλύτερα τα μάτια μας και να μας κολακεύουν περισσότερο το πρόσωπο.\n10. Μπορείς να κάνεις απολέπιση στο πρόσωπο η στο σώμα κάθε μέρα.\nΜεγάλο λάθος.Το μόνο που θα καταφέρεις είναι να ερεθίσεις το δέρμα σου και να γεμίσεις κοκκινίλες αλλά και ευρυαγγείες.Οι δερματολόγοι συστήνουν μια φορά την εβδομάδα για ένα άψογο αποτέλεσμα και για ένα πιο φρέσκο δέρμα.\n11.Το κονσίλερ πρέπει να έχει πιο ανοιχτή απόχρωση από το υπόλοιπο make up.\nΑστικός μύθος.Το μόνο που καταφέρνουμε είναι να τραβήξουμε την προσοχή στα μάτια μας και στην ανοιχτόχρωμη «μάσκα» που δημιουργείται από το κονσίλερ. Η απόχρωση πρέπει να είναι η ίδια με το make up για να μην ξεχωρίζει και να δένει αρμονικά με το υπόλοιπο πρόσωπο.\n12. Ξυρίζουμε τα πόδια μας με αφρό ξυρίσματος.\nΥπάρχουν μαρτυρίες που επιβεβαιώνουν ότι ένα απλό ενυδατικό σαμπουάν μπορεί να έχει το ίδιο αποτέλεσμα με έναν αφρό ξυρίσματος και να κάνει τα πόδια μας πιο μαλακά και το δέρμα μεταξένιο.\n13. Τα σκουρόχρωμα νύχια είναι μόνο για τον χειμώνα.\nΟι έντονες «σκοτεινές» αποχρώσεις ταιριάζουν άψογα στο μαυρισμένο μας δέρμα και δίνουν μια πιο σοφιστικέ όψη στα άκρα μας.Αν έχετε βαρεθεί όλες αυτές τις παστέλ ή φλούο αποχρώσεις τολμήστε να πρωτοτυπήσετε και να εντυπωσιάσετε.\n14. Τα μαλλιά χρειάζονται κούρεμα κάθε δυο μήνες.\nΑν έχετε εμπιστευτεί το κούρεμά σας, σ’ έναν επαγγελματία κομμωτή,τότε σίγουρα θα κάνετε απόσβεση. Ένα καλό και σωστό κούρεμα μπορεί να διατηρηθεί περισσότερο καιρό.\n15.Τα σινιέ χτενίσματα κομμωτηρίου (που δεν κουνιέται τρίχα) στις επίσημες περιστάσεις.\nΈχει περάσει ανεπιστρεπτί η μόδα που ήθελε στις επίσημες εξόδους να έχουμε μαλλιά στημένα,ακούνητα από το υπερβολικό ίσιωμα και την αλόγιστη χρήση λακ. Τα μαλλιά ειναι πια ανέμελα και τα χτενίσματα χαλαρά. Μοντέρνα,θηλυκά,κοριτσίστικα με κορδέλες,τσιμπιδάκια και στέκες με διάφορα στολίδια αλλά και ατημέλητους κότσους που κολεκεύουν το στύλ μας.\nΕπιμέλεια: Μαρία Καραγιώργου\nμύθοι και κανόνες ομορφιάς\nΜοιράσου το link:http://womannow.gr/n/2692\n5 πράγματα που πρέπει να κάνουμε μετά το ντους για τέλεια επιδερμίδα!


Επίδομα Στέγασης - Ο Δήμος Πλατανιά ενημερώνει τους δικαιούχους - Χανιά - Νέα Κρήτη\nΤώρα διαβάζετε: Επίδομα Στέγασης - Ο Δήμος Πλατανιά ενημερώνει τους δικαιούχους\nΕπίδομα Στέγασης - Ο Δήμος Πλατανιά ενημερώνει τους δικαιούχους\nΤι απαιτείται για τη χορήγηση του Επιδόματος\n* Οι αιτήσεις που διαπιστωθεί ότι δεν πληρούν πλέον τους όρους και τις προϋποθέσεις του προγράμματος (ενδεικτικά: λήξη περίοδος ισχύος του ηλεκτρονικού μισθωτηρίου, αλλαγή σύνθεσης νοικοκυριού, αλλαγή των εισοδημάτων ή περιουσιακής κατάστασης του νοικοκυριού) δε θα ανανεωθούν. Στους δικαιούχους θα αποσταλεί μήνυμα ηλεκτρονικού ταχυδρομείου ότι η χορήγηση του επιδόματος δε θα ανανεωθεί αυτόματα.\n* Οι αιτήσεις που, μέσω των αυτόματων διασταυρώσεων, διαπιστωθεί ότι εξακολουθούν να πληρούν τους όρους και τις προϋποθέσεις του προγράμματος, θα ανανεωθούν αυτόματα για έξι ακόμα μήνες. Οι δικαιούχοι θα ενημερωθούν σχετικά με μήνυμα ηλεκτρονικού ταχυδρομείου. Προσοχή: Όσοι εξ αυτών έχουν αλλαγές στη σύνθεση του νοικοκυριού τους σε σχέση με το προηγούμενο εξάμηνο, οι οποίες δεν προκύπτουν μέσα από ηλεκτρονικές διασταυρώσεις, μπορούν εντός του Σεπτεμβρίου να ανακαλέσουν την αίτηση και να υποβάλλουν νέα.


Ο Αδριανουπόλεως Αμφιλόχιος στη Μονή της Πάτμου (ΦΩΤΟ)\nΓράφτηκε από τον/την Romfea.gr. 15/03 14:12\nΠάτμος | Βαγγέλης Καρπαθάκης\nΣε κατανυκτικό κλίμα και με την παρουσία μοναχών, ιερέων και λαϊκών τελέστηκε σήμερα, Τετάρτη 15 Μαρτίου η Προηγιασμένη Θεία Λειτουργία στο παρεκκλήσιο του Οσίου Χριστοδούλου του εν Πάτμω.\nΣτην ακολουθία χοροστάτησε ο Σεβασμιώτατος Μητροπολίτης Αδριανουπόλεως κ. Αμφιλόχιος, Εκπρόσωπος του εν Αθήναις γραφείου του Οικουμενικού Πατριαρχείου, πλαισιούμενος από τον Ηγούμενο Πατριαρχικό Έξαρχο της Πάτμου Αρχιμ. Κύριλλο.\nΣτην προσφώνησή του ο Ηγούμενος ευχαρίστησε θερμά τον Σεβασμιώτατο Μητροπολίτη Αδριανουπόλεως κ. Αμφιλόχιο που δια της παρουσίας του τιμά τόσο την Μονή όσο και τον Όσιο Χριστόδουλο τον εν Πάτμω, όπου σήμερα παραμονή και αύριο 16 Μαρτίου η νήσος Πάτμος εορτάζει.\nΑπό την πλευρά του ο Σεβασμιώτατος ευχαρίστησε τον Ηγούμενο Αρχιμ. Κύριλλο για την θερμή υποδοχή, ενώ παράλληλα μετέφερε τις Πατριαρχικές ευλογίες και ευχές σε όλους και στην συνέχεια ευλόγησε το κόλλυβο.\nΜετά το πέρας της ακολουθίας κατά το Μοναστηριακό τυπικό προσφέρθηκε κέρασμα στο Συνοδικό της Ιεράς Μονής.


Τerra Nerolia - GLOW.GR\nΟ οίκος Guerlain παρουσιάζει τη νέα εκπληκτική limited edition πούδρα Τerracotta για το καλοκαίρι 2013. Από το 1984, που έκανε την πρώτη της εμφάνιση στα νεσεσσέρ του διεθνούς jet set, η μοναδική και πραγματική Terracotta μόνο από τον οίκο Guerlain έχει κερδίσει τις καρδιές των γυναικών και περισσότερο των Ελληνίδων. Η Guerlain έχοντας την αποκλειστικότητα στη φόρμουλα της Terracotta και το copyright στην ονομασία Terracotta, δημιουργεί για τις γυναίκες που λατρεύουν το καλοκαίρι και την επιδερμίδα που έχει χαϊδευτεί φυσικά από τον ήλιο (sun-kissed) την απόλυτη συλλεκτική πούδρα Terra Nerolia. Με βάση την κλασσική Terracotta Hydrating Bronzing Powder 03, ενισχυμένη με κοραλί βάση για φυσικό αποτέλεσμα και ροδαλά μάγουλα και λεπτομέρειες σε τόνους χρυσού, για το απόλυτο highlight και όση λάμψη χρειάζεται. Το απόλυτο ηλιοκαμμένο αποτέλεσμα με λάμψη και όψη υγείας. Το απόλυτα συλλεκτικό προϊόν διατίθεται σε επιλεγμένα καταστήματα καλλυντικών σε Αθήνα και Θεσσαλονίκη σε περιορισμένο αριθμό τεμαχίων.\nΕΠΙΜΕΛΕΙΑ ΦΑΝΗ ΜΥΩΝΑ


Diamond League - Sportime\nΟι αριθμοί της σειράς Diamond League 2021- Πρόγραμμα 2022\nΣτη σειρά Diamond League του 2021 αγωνίστηκαν 893 αθλητές και αθλήτριες από 88 χώρες. Δημοσίευση 11/11/2021 - 14:33 στη κατηγορία Στίβος 11/11/2021 14:33 - Τόλης Λελεκίδης\nΣαν Σήμερα πριν από τέσσερα χρόνια, η Κατερίνα Στεφανίδη ανακηρύχθηκε κορυφαία αθλήτρια της Ευρώπης τόσο από τα social media όσο και από την επιτροπή της ευρωπαϊκής ομοσπονδίας.\nΔημοσίευση Το άρθρο για Στίβος δημοσιεύτηκε στις 14/10/2021 - 06:48 14/10/2021 06:48\nΤην αντίδρασή του για τον τρόπο διεξαγωγής του Diamond League εξέφρασε ο Καρλ Λιούις, καλώντας τους αθλητές σε μποϊκοτάζ!\nΔημοσίευση Το άρθρο για Στίβος δημοσιεύτηκε στις 10/07/2021 - 16:36 10/07/2021 16:36\nΟ Κάρστεν Βάρχολμ κατάφερε αυτό που επιδίωκε τόσο καιρό. Στο Diamond League του Όσλο έσπασε το παγκόσμιο ρεκόρ στα 400 μέτρα με εμπόδια, με χρόνο 46.70''.\nΔημοσίευση Το άρθρο για Στίβος δημοσιεύτηκε στις 02/07/2021 - 02:57 02/07/2021 02:57\nΜε τη διοργάνωση του Γκέιτσχεντ στην Αγγλία επιστρέφουν στην κανονικότητα, οι αγώνες στίβου Diamond League.\nΔημοσίευση Το άρθρο για Στίβος δημοσιεύτηκε στις 22/05/2021 - 14:57 22/05/2021 14:57\nΤο πρώτο μίτινγκ του Diamond League για το 2021, είναι προγραμματισμένο να διεξαχθεί στις 23 Μαΐου στο Γκέιτσχεντ της Αγγλίας. Οι συμμετοχές ελιναι τουλάχιστον ενδιαφέρουσες.\nΔημοσίευση Το άρθρο για Στίβος δημοσιεύτηκε στις 06/05/2021 - 18:57 06/05/2021 18:57\nΟι υπεύθυνοι του Diamomd League, γνωστοποίησαν σήμερα το πρόγραμμα της νέας σεζόν αναφορικά με την συγκεκριμένη σειρά αγώνων. Αξίζει να σημειωθεί το ότι αν όλα κυλήσουν ομαλά την νέα αγωνιστική χρονιά που είναι η δωδέκατη για το Diamond League θα τηρηθεί κανονικό πρόγραμμα 14ων αγώνων. Συμπεριλαμβανομένων των τελικών. Που θα διεξαχθούν στην Ζυρίχη, για όλα...\nΔημοσίευση Το άρθρο για Στίβος δημοσιεύτηκε στις 24/11/2020 - 19:13 24/11/2020 19:13\nStreet Event Λωζάνης: Εκπληκτικό επί κοντώ σε άνδρες και γυναίκες!\nΤο Street Event της Λωζάνης, ξεχώρισε από την δράση της σημερινής ημέρας. Καθώς έγινε φοβερός αγώνας σε άνδρες και γυναίκες. Το Diamond League της Λωζάνης, φέτος λόγω των ειδικών συνθηκών που δημιουργήθηκαν λόγω του Covid 19, χωρίστηκε σε δύο μέρη. Σήμερα λοιπόν, διεξήχθη το λεγόμενο Street Event. Καθώς έγινε ταυτόχρονος αγώνας στο άλμα επί κοντώ(στον...\nΔημοσίευση Το άρθρο για Στίβος δημοσιεύτηκε στις 02/09/2020 - 23:05 02/09/2020 23:05\nΤο Ντάιαμοντ Λίγκ του Μονακό είναι ένα από τα highlight της φετινής λειψής σεζόν του στίβου παγκοσμίως. Ως ένας υψηλού επιπέδου αγώνας. Το Ντάιαμοντ Λίγκ του Μονακό, παραδοσιακά προσελκύει πολλούς σούπερ σταρ του παγκόσμιου στίβου, με αποτέλεσμα να καταγράφονται συχνά αξιομνημόνευτες επιδόσεις. Σε πολλά και διαφορετικά αγωνίσματα. Αυτό είναι άλλωστε, που κάνει ξεχωριστό το συγκεκριμένο...\nΔημοσίευση Το άρθρο για Στίβος δημοσιεύτηκε στις 13/07/2020 - 22:35 13/07/2020 22:35\nΟρισμένοι από τους κορυφαίους αθλητές και τις κορυφαίες αθλήτριες στο άλμα επί κοντώ, θα βρεθούν στις 2 Σεπτεμβρίου στη Λωζάνη, προκειμένου να συμμετάσχουν στον αγώνα της σειράς Wanda Diamond League. Τόσο στους Άνδρες όσο και στις γυναίκες το αγώνισμα θα γίνει στο κέντρο της πόλης και δεν θα βαθμολογείται. Παρόλα αυτά οι συμμετοχές θα είναι...\nΔημοσίευση Το άρθρο για Στίβος δημοσιεύτηκε στις 16/06/2020 - 18:49 16/06/2020 18:49


Αρχική ΝΕΑΜΟΥΣΙΚΗΣτα μέσα βρίσκεται ο νέος δίσκος των Satyricon\nΟ θρυλικός frontman των Satyricon, Sigurd Wongraven ή Satyr όπως είναι ευρέως γνωστός μίλησε σε Φινλανδικό μέσο και αναφέρθηκε στην πιθανότητα ενός νέου δίσκου. Υποστήριξε ότι ο δίσκος βρίσκεται στη μέση και ο κύριος λόγος της καθυστέρησής του είναι πως πολλές γράφει πράγματα τα οποία δεν σκοπεύει να χρησιμοποιήσει. Αυτό του συμβαίνει γιατί μία ιδέα που μπορεί να έχει, πολλές φορές του δημιουργεί μία άλλη νέα και θέλει πάντα να τις εξερευνά. Αυτό του δημιουργεί πληθώρα υλικού και τον δυσκολεύει να επιλέξει πιο θα εντάξει εν τέλει στο album.\nΣυνέχισε λέγοντας ότι στη νέα κυκλοφορία θα ακούσουμε όλους αυτούς τους «περίεργους» ρυθμούς για τους οποίους κάποιοι κατηγορούν τους Satyricon και επίσης ότι είναι ακρετά πιθανό το ενδεχόμενο να συμπεριλάβει και στοιχεία folk μουσικής. 'Αλλωστε, θυμίζουμε ότι ήδη από το 1995 ο Satyr είχε καταπιαστεί με τη folk μουσική, καθώς είχε κυκλοφορήσει έναν προσωπικό δίσκο με τον τίτλο Fjelltronen.\nΔεν παρέλειψε να αναφερθεί και στις δυσκολίες που αντιμετωπίζει με τη νέα κατάσταση που έχει διαμορφωθεί από την πανδημία καθώς δεν μπορεί πλέον να ακολουθήσει τη συνηθισμένη του ρουτίνα κατά τη σύνθεση, που τον ήθελε να απομονώνεται στη φύση για να ολοκληρώσει ένα άλμπουμ.\nΑπό την πλευρά του ο Frost σε ραδιοφωνική εκπομπή προχώρησε στην παρακάτω δήλωση: «Ελπίζω να συνεχίσουμε να είμαστε απρόβλεπτοι, δημιουργικοί και καινοτόμοι. Αυτή η «φλόγα» δεν έχει σβήσει και όσο καίει, θα προχωράμε μπροστά και θα συνεχίζουμε να εξελισσόμαστε.».\nTAGS Μουσική Νέες Κυκλοφορίες Satyricon Black Metal